title: Franco Cavicchi

text: Cavicchi ja Neuhaus ottivat yhteen uudelleen Dortmundissa Neuhausin kotiareenalla syyskuussa 1955. Ottelu päättyi Neuhausin voittoon keskeytyksellä. Cavacchi säilytti kuitenkin mestaruutensa, sillä kyseinen ottelu ei ollut vielä titteliottelu. Titteliottelu Cavicchin ja Neuhausin välillä uusittiin heinäkuussa 1956, jonka Cavacchi voitti tyrmäyksellä. Pian sen jälkeen syyskuussa 1956 vastaan tuli EM-titteliottelussa Bolognassa nouseva tähti, vasta 14 voitokasta ottelua takanaan, Ruotsin Ingemar Johansson, joka italialaiskatsojien yllätykseksi kukisti tyrmäyksellä 13. erässä hallitsevan mestarin Cavicchin.


title: Franco Cavicchi

text: Cavicchi jatkoi uraansa vielä helmikuuhun 1963. Hän säilytti Italian mestaruuden toukokuuhun 1962, jolloin hän koki tappion Santo Amontille. Yli 10 vuotta kestäneellä ammattilaisurallaan Franco Cavicchi otteli kaikkiaan 89 ottelua, joista voitti 71, koki tappion 14 ottelussa ja neljä ottelua päättyi ratkaisemattomaan.


title: Seppo Myllyniemi

text: Seppo Myllyniemi (s. 25. lokakuuta 1937 Nakkila) on suomalainen filosofian tohtori, professori ja eläkkeellä oleva Hämeenlinnan maakunta-arkiston johtaja. Hän on julkaissut useita etenkin Baltian ja Hämeen historiaa käsitteleviä teoksia.


title: Seppo Myllyniemi

text: Myllyniemi työskenteli Hämeenlinnan maakunta-arkistossa noin kolmenkymmenen vuoden ajan. Hän toimi myös Tampereen yliopiston dosenttina.


title: Moringat

text: Moringat ("Moringa") on moringakasvien (Moringaceae) heimoon kuuluva kasvisuku. Se on heimonsa ainut suku ja sukuun kuuluu 13 lajia.


title: Romfordin rautatieasema

text: Romfordin rautatieasema on TfL Railin, National Railin ja London Overgroundin asema Haveringin kaupunkipiirissä Lontoossa. Se sijaitsee National Railin Great Eastern Main Linen ja TfL Railin (tulevan Crossrailin) varrella ja on lisäksi London Overgroundin Romford to Upminster Linen toinen pääteasema. Oyster-vyöhykkeellä 6 olevaa asemaa hallinnoi TfL Rail.


title: Romfordin rautatieasema

text: Romfordin aseman avasi Eastern Counties Railway (ECR) 18. kesäkuuta 1839. Se tunnettiin noin vuosina 1887–1893 pidemmällä nimellä Romford for Hornchurch, Upminster and Corbet’s Tey, minkä jälkeen tarkenteista taas luovuttiin. ECR:n aseman lähelle avattiin 7. kesäkuuta 1893 London, Tilbury and Southend Railwayn (LTSR) asema, jonka nimi oli niin ikään Romford. Nämä kaksi asemaa yhdistettiin nykyiseksi kokonaisuudeksi 2. huhtikuuta 1934.


title: Romfordin rautatieasema

text: Asemaa käytti hieman yli yhdeksän miljoonaa matkustajaa kaudella 2015–2016.


title: Tähtitertut

text: Tähtitertut eli tähtiresedat ("Sesamoides") on resedakasvien (Resedaceae) heimoon kuuluva pieni kasvisuku. Sukuun kuuluu kuusi tai seitsemän lajia.


title: Martti Julkunen

text: Martti Julkunen (s. 1940) on suomalainen historiantutkija ja Turun yliopiston poliittisen historian dosentti.


title: Kaprikset

text: Kaprikset ("Capparis") on kapriskasvien (Capparaceae) heimoon kuuluva kasvisuku. Sukuun kuuluu ainakin 180 lajia, joista tunnetuin lienee elintarvikkeenakin käytettävä pyörökapris eli kapris ("Capparis spinosa").


title: The Cranberriesin diskografia

text: Tämä on irlantilaisen yhtyeen The Cranberriesin diskografia.


title: The Cranberriesin diskografia

text: Eri yhdistelmät ja rajoitetut painokset yhteensä noin 1 800 000


title: Suomi–Ruotsi-maaottelu 2013

text: Suomi–Ruotsi-maaottelu 2013 oli 73. yleisurheilun Suomi–Ruotsi-maaottelu.


title: Suomi–Ruotsi-maaottelu 1997

text: Suomi - Ruotsi maaottelu 1997 järjestettiin Tukholman olympiastadionilla 29.-30. elokuuta 1997.


title: John Neville, 1. Montagun markiisi

text: John Neville, 1. Montagun markiisi (s. 1428–1435 – k. 14. huhtikuuta 1471 Barnet, Hertfordshire) oli englantilainen aatelinen, joka tunnetaan parhaiten roolistaan ruusujen sodassa. Neville taisteli ruusujen sodassa aluksi Edward IV:n puolella Lancastereita vastaan, mistä hyvästä Edward palkitsi hänet vuonna 1464 Northumberlandin jaarlin arvonimellä.


title: John Neville, 1. Montagun markiisi

text: John Nevillen veli, Warwick kuninkaantekijänä tunnettu Richard Neville, oli ruusujen sodassa aluksi John Nevillen tavoin Edwardin puolella, mutta ryhtyi kesällä 1470 juonittelemaan tätä vastaan. John Neville ei halunnut lähteä mukaan veljensä juonitteluun, mutta Edward alkoi silti suhtautumaan häneen epäluuloisesti. Tämän vuoksi Edward otti Norhumberin jaarlin arvonimen pois Nevilleltä ja antoi hänelle sen tilalle Montagun markiisin tittelin, johon ei kuulunut lainkaan maa-alueita.


title: John Neville, 1. Montagun markiisi

text: John Neville liittyi lopulta kuningas Edwardin vastaiseen kapinaan mukaan syksyllä 1470 ja liittyi veljensä joukkoihin seuraavana vuonna. Kumpikin veljeksistä sai surmansa Barnetin taistelussa 14. huhtikuuta 1471.


title: Naked Eyes

text: Naked Eyes on brittiläinen uuden aallon yhtye, joka nousi suosioon 1980-luvun alussa. Yhtyeen perustivat entiset koulukaverit Pete Byrne (laulu) ja Rob Fisher (koskettimet) Bathissa, Somersetissa, Englannissa vuonna 1981.


title: Naked Eyes

text: Duon ensimmäinen studioalbumi "Burning Bridges" julkaistiin maaliskuussa 1983 ja Yhdysvalloissa kuukausi myöhemmin nimellä "Naked Eyes". Albumin single ”Always Something There to Remind Me”, joka oli coverversio Burt Bacharachin ja Hal Davidin alkuperäisestä kappaleesta, menestyi niin Euroopassa kuin Pohjois-Amerikassakin, sijoittuen Yhdysvaltain Billboard Hot 100 -singlelistan 8. sijalle. Albumin kappaleesta ”Promises, Promises” tuli myös suuri hitti ja se sijoittui Billboard Hot 100 -singlelistan 11. sijalle, mutta Naked Eyesin seuraava albumi "Fuel for the Fire" ei enää menestynyt hyvin. Sen ainoa single ”(What) In the Name of Love” sijoittui Billboard Hot 100 -singlelistalla vain 39. sijalle. Yhtye hajosi pian tämän jälkeen, ja vuonna 1988 Fisheristä tuli popduon Climie Fisherin toinen osapuoli. Fisher kuoli 25. elokuuta 1999 vatsaleikkauksesta johtuneista komplikaatioista.


title: Sergei Solovjov

text: Sergei Solovjov (, s. 25. elokuuta 1944 Vienan Kemi, Karjalais-suomalainen sosialistinen neuvostotasavalta) on venäläinen elokuvaohjaaja, -tuottaja, -käsikirjoittaja ja näyttelijä. Hänen tuotannosta valtaosa on syntynyt Neuvostoliiton aikana. Hänen tunnetuimpia elokuvaohjauksiaan ovat "Sata lapsuuden jälkeistä päivää" (1975, parhaan ohjauksen Hopeinen karhu Berliinin elokuvajuhlilla), "Valkoisen yön sävelmät" (1977), "Villikyyhky" (1986) sekä perestroikan vuosina tehty, Neuvostoliiton underground-rockmusiikkia julkisuuteen tuonut "Assa" (1987) ja sen kaksi jatko-osaa (1989 ja 2008).


title: Sergei Solovjov

text: Solovjov opetti 1980-luvulla Moskovan elokuvakoulussa, ja monet hänen oppilaansa nousivat venäläisen elokuvan ”uuden aallon” kärkijoukkoon.


title: Urheiluvuosi 1972

text: Urheiluvuosi 1972 käsittelee vuoden 1972 merkittäviä uutisia ja tapahtumia urheilussa.


title: Urheiluvuosi 1973

text: Urheiluvuosi 1973 käsittelee vuoden 1973 merkittäviä uutisia ja tapahtumia urheilussa.


title: MM-rallikausi 2017

text: MM-rallikausi 2017 oli rallin maailmanmestaruussarjan 45. kausi. Kausi alkoi Monte Carlo -rallilla tammikuussa ja päättyi Australian ralliin marraskuussa. Kauden aikana ajettiin yhteensä 13 rallia neljässä eri maanosassa.


title: MM-rallikausi 2017

text: Toyota palasi rallisarjaan kauden alussa Toyota Gazoo Racing -tallilla.


title: MM-rallikausi 2017

text: Maailmanmestaruuden voitti Sébastien Ogier kartanlukijanaan Julien Ingrassia. Tallien mestaruuden voitti M-Sport Ford World Rally Team.


title: MM-rallikausi 2017

text: Normaalien pisteiden lisäksi jokaisessa rallissa on mukana yksi Power Stage -erikoiskoe, jonka viisi nopeinta kuljettajaa saavat ylimääräisiä pisteitä. Power Stage -erikoiskokeen nopein kuljettaja saa viisi pistettä, toiseksi nopein neljä, kolmanneksi nopein kolme, neljänneksi nopein kaksi ja viidenneksi nopein yhden.


title: Lammin taistelu

text: Lammin taistelu oli Suomen sisällissodan taistelu, joka käytiin Lammin kirkonkylän tuntumassa Lemetinmäellä 27. huhtikuuta 1918, kun Hämeenlinnan suunnasta edenneet Saksan Itämeren-divisioonan joukot hyökkäsivat kylästä vetäytymässä olleita pakolaisia suojanneiden punaisten asemiin. Muutaman tunnin kestäneen taistelun jälkeen saksalaiset ottivat kylän haltuunsa, mutta vetäytyivät kuitenkin Lammilta jo kaksi päivää myöhemmin. Lähtiessään he sytyttivät tuleen punaisten asevaraston, josta levinneet liekit tuhosivat noin puolet kirkonkylän rakennuskannasta.


title: Lammin taistelu

text: Valkoisten vallattua Tampereen 6. huhtikuuta, alkoi kymmeniä tuhansia punapakolaisia pyrkimään Länsi-Suomesta kohti itää. Heidän reittinsä kulki aluksi Hämeenlinnaan, josta pakolaiset jatkoivat Turengin ja Lammin kautta kohti Lahtea. Kun saksalaiset Hämeenlinnan valtausta edeltävänä päivänä 25. huhtikuuta miehittivät Turengin, kääntyi virta Hämeenlinnan pohjoispuolelle Hattulaan, josta pakolaiset nyt kiersivät Lammille Tuuloksen kautta. Samana päivänä käytiin myös Laitikkalan taistelu, joka avasi Lempäälän suunnasta tulleille pakolaisille reitin Lammille.


title: Lammin taistelu

text: 26. huhtikuuta tapahtuneen Hämeenlinnan valtauksen jälkeen saksalaisten oli tarkoitus turvata kaupunki ottamalla haltuunsa Tuuloksen ja Lammin välinen alue, sekä samalla katkaista punaisten pakoreitti. Seuraavana päivänä saksalaiset miehittivät punakaartilaisista tyhjentyneen Syrjäntaan kylän Tuuloksessa ja etenivät Hämeenlinnasta samana aamupäivänä myös Lammille, jossa oli Turengin suunnasta saapuneita pakolaisia, perääntyviä punakaartin osastoja sekä paikkakunnan oma punakaarti. Pakolaisten vetäytymistä suojanneet punaiset olivat linnoittautuneet noin kilometrin verran Lammin kirkonkylän eteläpuolella sijaitsevan Lemetinmäen rinteille rakennettuihin asemiin. Ne oli suunnattu pohjoisesta suuntautuvaa hyökkäystä silmällä pitäen, mutta saksalaiset hyökkäsivät punaisia vastaan etelästä käsin.


title: Lammin taistelu

text: Saksalaiset hyökkäsivät iltapäivällä kolmen ratsumestari Walter von Ehrenkrookin johtaman eskadroonan voimin. Rynnäkkö kesti 2–3 tunnin ajan, kunnes punaiset vetäytyivät asemistaan ja lähtivät seuraamaan kylästä poistuneita pakolaisia Pääjärven eteläpuolitse Kosken suuntaan tai pohjoispuolitse Putulan kylään päin. Punaisten vetäytymisen jälkeen saksalaiset miehittivät Lammin kirkonkylän, ja saivat samalla myös kymmeniä vankeja.


title: Lammin taistelu

text: 28. huhtikuuta osa Lammilla olleista saksalaisista jatkoi Syrjäntakaan vahvistamaan siellä olleita joukkoja. Kun saksalaisten linjat murtuivat seuraavan yön aikana käydyssä Syrjäntaan taistelussa, päättivät he perääntyä tuhansien punapakolaisten alta myös Lammilta. Suurin osa palasi Hämeenlinnaan, jossa olivat saksalaisten pääjoukot, mutta osa vetäytyi myös valkoisten hallussa olleeseen Evoon.


title: Lammin taistelu

text: Ennen vetäytymistään 29. huhtikuuta saksalaiset päättivät tuhota Lammin kirkon kellotapulissa sijainneen punaisten ase- ja ammusvaraston, jota he eivät ehtineet ottamaan mukaansa. Tapuliin oli varastoituna noin 300 kivääriä sekä tykinammuksia, kiväärinparuunoita ja konekiväärin ammusvöitä. Saksalaiset ottivat mukaansa kirkossa pitämänsä punaiset vangit ja komensivat kylään jääneet asukkaat poistumaan kodeistaan Padasjoen suuntaan. Saksalaiset sytyttivät lähtiessään tapulin, joka paloi voimakkaasti ammusten räjähdellessä. Pian siitä lentäneet kekäleet sytyttivät myös viereisen kivikirkon paanukaton tuleen, ja liekit levisivät nopeasti myös sisätiloihin. Tuulen mukana liekit levisivät maantien toiselle puolelle, jossa syttyivät kansakoulu, säästöpankki sekä kolme muuta rakennusta.


title: Lammin taistelu

text: Palavia kekäleitä kulkeutui myös vielä kauemmas, jossa tuhoutuivat seurahuone, eläinlääkärin talo sekä useita pieniä mökkejä. Liekkeihin jäi myös yksi navetta, jossa olleet eläimet menehtyivät liekkeihin. Kirkonkylään ei jäänyt kuin muutama mies, eivätkä hekään pystyneet sammuttamaan tulipaloja, kun ainoaa paloruiskua säilytettiin kellotapulissa. Kylästä paenneet asukkaat näkivät valtavat lieskat, mutta eivät uskaltaneet lähteä sammutustöihin, luullessaan räjähteleviä ammuksia taistelun ääniksi. Lammin kirkonkylästä tuhoutui lopulta noin puolet. Saksalaisten vetäytymisen jälkeen valkoiset valtasivat paikkakunnan 1. toukokuuta.


title: Lammin taistelu

text: Lammin taistelussa kaatui 10 saksalaista ja haavoittui noin 20. Heistä yhdeksän haudattiin Lammin kirkkomaalle, jonne pystytettiin Urho Heinäsen ssuunnittelema muistomerkki vuonna 1920. Joukkohautaan haudattiin myöhemmin myös muualla valkoisten puolella kaatuneita lammilaisia. Heidän lisäkseen muistomerkkiin kaiverrettiin Mommilan kahakassa marraskuussa 1917 surmansa saaneen Alfred Kordelinin nimi, vaikka hänet on haudattu kotikaupunkiinsa Raumalle. Kymmenes kaatunut saksalainen oli aliupseeri Walter Gessner, joka haudattiin Kataloisten seurantalon pihaan. Lammin suojeluskunta pystytti paikalle muistomerkin vuonna 1920.


title: Lammin taistelu

text: Taistelussa kaatuneiden punaisten tarkka lukumäärä ei ole selvillä, mutta heitä oli noin 20–35. Joidenkin lähteiden mukaan kaatuneita olisi jopa parisataa, mutta luku on suuresti liioiteltu. Heidät haudattiin joukkohautaan taistelupaikalle Konnarin kylään, jonne myöhemmin siirrettiin myös muualle aikaisemmin haudattuja sekä Lammilla teloitettuja punaisia. Kirkkoherra Gustaf Eugen Airila olisi vielä samana vuonna halunnut siirtää vainaat kirkkomaalle, mutta tuomiokapituli ei antanut siihen lupaa. Paikalle pytytettiin muistomerkki vuonna 1951 ja Tampereen hiippakunnan piispa Juha Pihkala siunasi joukkohaudan vainajat lopulta elokuussa 1998.


title: Musiikin tyylilaji

text: Musiikin tyylilaji on perinteinen luokka, joka pitää tiettyjen musiikkikappaleiden kuuluvan johonkin tietynlaiseen yhteiseen musiikilliseen perinteeseen. Musiikin tyylilaji ei ole sama asia kuin musiikkityyli, vaikka näitä termejä käytetäänkin keskenään vaihtokelpoisesti.


title: Dervišši-valtio

text: Dervišši-valtio (, ) oli somalien muslimivaltakunta 1900-luvun alussa. Valtion perusti uskonnolinen johtaja Mohammad Abdille Hassan, joka kokosi somalijoukkoja läpi Afrikan sarven ja yhdisti heidät lojalisteiksi, "derviššeiksi". Dervišši-valtio oli kuuluisa islamilaisessa maailmassa sekä länsimaissa vastarinnastansa Britannian ja Italian imperiumeja vastaan. Dervišši-valtio karkotti brittiläisen imperiumin neljässä eri sotaretkessä, ja pakotti britit vetäytymään rannikkoalueelle. Lähi-idässä ja Euroopassa saadun maineen vuoksi Dervišši-valtiota pidettiin keskusvaltojen suurvaltojen Osmanien valtakunnan ja Saksan keisarikunnan liittolaisena. Dervišši-valtio säilyi läpi ensimmäisen maailmansodan Afrikan ainoana itsenäisenä muslimivaltiona. Neljännesvuosisadan kestäneen vastarinnan jälkeen Britannia lopulta päihitti Dervišši-valtion vuonna 1920.


title: Luettelo Kirjojen Suomi -projektin kirjoista

text: Tämä on luettelo Kirjojen Suomi -projektin kirjoista. Luettelo sisältää 101 Suomen itsenäisyyden ajan teosta, jotka on valittu osana Suomi 100 -hanketta. Kirjat valitsivat Yleisradion kirjallisuustoimittajat Seppo Puttonen ja Nadja Nowak.


title: Mongolian kansallinen yliopisto

text: Mongolian kansallinen yliopisto sijaitsee Mongolian pääkaupungissa Ulan Batorissa. Yliopisto on perustettu vuonna 1942. Yliopistossa on 6 eri tiedekuntaa. Nämä ovat taiteen ja tieteen tiedekunta, sovelletun tieteen ja insinööritieteen tiedekunta, taloustieteen tiedekunta, lakitieteen tiedekunta ja kansainvälisten suhteiden ja yhteiskuntatieteiden tiedekunta.


title: Tuntematon Redux

text: Tuntematon Redux () on vuonna 2017 ensi-iltansa sanut suomalainen lyhytelokuva. Elokuva on saanut inspiraationsa Väinö Linnan romaanista "Tuntematon sotilas". Sen on ohjannut Anssi Määttä ja käsikirjoittanut Antti Tuominen. Pääosissa esiintyvät Pihla Viitala, Mimosa Willamo ja Lauri Tilkanen.


title: Tuntematon Redux

text: Lyhytelokuva on osa vuoden 2017 Night Visions -elokuvafestivaalin ohjelmistoa.


title: Ketola (Sastamala)

text: Ketola on kylä Sastamalan kunnassa Pirkanmaalla, aivan kunnan keskustaajaman kupeessa, sen itäpuolella. Ketolan naapurikylät ovat Komerola, Leiniälä, Laukula, Varila ja Vehmaa.


title: Ketola (Sastamala)

text: Ketola sijaitsee historiallisen Tyrvään ja Vesilahden välisen Narvantien varrella. Ketola on ollut iso ratsutila, joka jaettiin 1700-luvun lopulla Iso-Ketolaksi, Yli-Ketolaksi ja Ali-Ketolaksi. Ketolassa on ollut myös yksi Tyrvään seurakunnan pappiloista. Nykyisin Ketola on hiljainen maalaiskylä, joka on jäänyt Valtatie 12 ja Tampereentien väliin. Kylän alue on pääasiassa peltomaata, jota halkoo Uitonoja.


title: Komeamaksaruoho

text: Komeamaksaruoho ("Sedum" 'Herbstfreude') on koristekasvina käytettävä maksaruoholajike. Se on maksaruohoksi varsin isokokoinen ja voi kasvaa 30–60 cm korkeaksi. Sen lehdet ovat vaaleanvihreät ja kukinto laaja. Kukat ovat tummanpunaiset tai viininpunaiset, ja komeamaksaruoho kukkii loppukesästä melko pitkälle syksyyn.


title: Komeamaksaruoho

text: Puutarhassa komeamaksaruoho sopii täydessä auringossa tai puolivarjossa olevalle kasvupaikalle. Maaperävaatimuksiltaan se on joustava ja menestyy multavassa, hiekkaisessa tai savisessa maassa sekä happamuudeltaan neutraalissa, hieman happamassa tai hieman emäksisessä maaperässä.


title: Komeamaksaruoho

text: Komeamaksaruohoksi kutsutaan toisinaan myös muita koristekasveina käytettäviä suurikukkaisia ja syyskesällä kukkivia maksaruoholajikkeita tai -risteymiä.


title: Pilvilampi

text: Pilvilampi () on Pohjanmaalla Vaasassa sijaitseva tekojärvi. Järvi toimii raakaveden välivarastointialtaana osana Vaasan kaupungin vedenhankintaa. Lampi sijaitsee Pilvilammen retkeilyalueella.


title: Pilvilampi

text: Järvi rakennettiin raakaveden tekoaltaaksi 1930-luvulla . Järven pinta-ala on 140 hehtaaria eli 1,4 neliökilometriä. Se on 2,7 kilometriä pitkä ja 1,1 kilometriä leveä. Järven pohjoispäässä on leveän salmen takana laajeveva lahdenpohjukka. Järven eteläosassa sijaitsee 750 metriä pitkä lahti, jonka koillisranta muodostuu Ormbackenin niemestä. Lahden pohjukassa on yli 150 metriä pitkä patovalli. Toinen patovalli sijaitsee järven länsirannalla tehdasalueen koillisrannassa ja se on 350 metriä pitkä. Kolmas on järven pohjoispäässä sijaitseva 150-metrinen patovalli. Järven kaakkoispäässä sijaitsee usealla padolla rajattu 500 metriä pitkä ja alle 400 metriä pitkä allas, jossa vedenpinta on 0,70 metriä korkeammalla muuhun Pilvilampeen verrattuna.


title: Pilvilampi

text: Järvessä on kartan mukaan 14 saarta, joista vain Brudholmarna on nimetty karttaan. Ne sijaitsevat pohjoispään salmen kohdalla. Suurin saari on 250 metriä pitkä ja se sijaitsee pitkän lahden suulla. Järvi on luodattu ja siitä on julkaistu syvyyskartat. Syvin kohta on 3,4 metriä syvä ja se sijaitsee järven pohjoisosan salmessa, missä on pieni kolmenmetrinen syvänne. Myös järven keskiosassa on yli kolmen metrin syvänne ja sen syvin kohta on 3,3 metriä.


title: Pilvilampi

text: Järven rantaviivan pituus on 17 kilometriä ja sen rannat ovat kivikkoista metsämaata. Järvi on autio lukuun ottamatta sen länsirantaan rajoittuvaa tehdasaluetta.


title: Pilvilampi

text: Järven vedenpinnan korkeus on 8,6 metriä mpy. Järvi on säännöstely siten, että vedenpinnan korkeudeksi on määrätty raja-arvot 7,70 metriä ja 8,70 metriä mpy. Säännöstelyn ainoa tarkoitus on ylläpitää vesilaitokselle suotuisaa vedenkorkeutta.


title: Pilvilampi

text: Järvi sijaitsee Laihianjoen vesistössä (vesistöaluetunnus 41), jonka Laihianjoen alaosan alueeseen (41.001) järvi kuuluu. Järven oma valuma-alue saa pääosan vedestään lähialueensa pohjoisosasta ja järveen näyttää laskevan kartan mukaan vain muutama metsäoja. Ympäristön muut ojat on ohjattu kulkemaan järven ohitse. Järvellä ei näytä olevan luontaista laskuojaa, mutta järven lähellä oleva Pilvilammen vesilaitos käyttää järven vettä hyväkseen.


title: Pilvilampi

text: Vaasan kaupunki ottaa Kyrönjoen vettä Båskaskoskelta, jota se johtaa Kalliolampeen. Lampea käytetään saostumien erottamiseen ja kirkastunutta vettä johdetaan seuraavaksi avo-ojaa myöten Pilvilammen kaakkoispään padottuun altaaseen. Altaassa oleva vesi päästetään viipymän jälkeen Pilvilammen pääaltaaseen, jossa se sekoittumisen jälkeen imetään järven pohjoispuoliskon kanavaa myöten Pilvilammen vesilaitokselle puhdistettavaksi.


title: Pilvilampi

text: Pilvilampi on Vaasan kaupungin retkeilyalueen keskiössä. Alue on noin 800 hehtaarian kokoinen ja se sijaitsee yhdeksän kilometriä Vaasan kaupungin keskustasta itään. Retkeilyalueelle on viitoitettu kävely- ja pyöräilyreittejä. Niiden varrella sijaitsee pysähdyspaikkoja, joissa osassa on mahdollisuus tulentekoon ja yöpymiseen. Lammen ympäristössä on havumetsää, jota ryydittää entisen merenpohjan kivikot. Järvellä ja sen lähiympäristössä pesivät monet herkätkin linnut.


title: Wayne

text: Wayne voi tarkoittaa seuraavia:


title: Cesiumfluoridi

text: Cesiumfluoridi (CsF) on cesium- ja fluoridi-ionien muodostama epäorgaaninen ioniyhdiste. Yhdistettä voidaan käyttää muun muassa katalyyttinä, tuikeilmaisimissa ja erikoislasien valmistukseen.


title: Cesiumfluoridi

text: Huoneenlämpötilassa cesiumfluoridi on väritöntä ja kiteistä ainetta. Yhdiste on erittäin hygroskooppista ja liukenee erittäin hyvin veteen ja vesiliuos on heikosti emäksinen. Tämän lisäksi se liukenee myös metanoliin. Cesiumfluoridin alkeiskoppi on kuutiollinen ja sen kiderakenne on samankaltainen natriumkloridin rakenteen kanssa.


title: Cesiumfluoridi

text: Cesiumfluoridia valmistetaan cesiumhydroksidin tai -karbonaatin ja vetyfluoridiliuoksen välisellä reaktiolla. Tuote eristetään liuoksesta haihduttamalla vesi pois.


title: Cesiumfluoridi

text: Cesiumfluoridia voidaan valmistaa muun muassa optisissa sovellutuksissa käytettävien erikoislasien valmistukseen. Yhdistettä voidaan myös käyttää tuikeilmaisimissa. Orgaanisen kemian synteeseissä yhdistettä voidaan käyttää katalyyttinä esteöinneissä, orgaanisten fluoriyhdisteiden valmistuksessa fluoraavana reagenssina ja silyylisuojaryhmiä poistavana reagenssina.


title: Samura Kamara

text: Samura Mathew Wilson Kamara (s. 30. huhtikuuta 1951) on sierraleonelainen ekonomisti, joka on toiminut maansa ulkoministerinä vuodesta 2012. Hän oli All People’s Congress -puolueen presidenttiehdokas Sierra Leonen vuoden 2018 presidentinvaaleissa.


title: Samura Kamara

text: Samura Kamara syntyi Kamalossa, Bombalin piirikunnassa. Hän on kristitty ja kuuluu etniseltä taustaltaan temneihin.


title: Mohamed Kamarainba Mansaray

text: Mohamed Kamarainba Mansaray (s. Port Loko, Sierra Leone) on sierraleonelainen poliitikko, psykologi sekä Alliance Democratic Movement -puolueen tämänhetkinen puheenjohtaja. Hän perusti kyseisen vasemmistolaisen populismipuolueen itse maan kahden suurimman poliittisen puolueen, hallitsevan All People’s Congressin sekä ensisijaisen oppositiopuolueen Sierra Leonen kansanpuolueen, vastapuoleksi.


title: Tervahauta (Kiikoinen)

text: Tervahauta on Kiikoisten kylä Sastamalan kunnassa Pirkanmaalla. Se sijaitsee valtatie 11 ja kantatie 44 risteyksessä ja oli yksi kolmesta Kiikoisten kunnan asutuskeskittymästä. Kiikoisten ainoa kauppa sijaitsee Tervahaudassa.


title: Tervahauta (Kiikoinen)

text: Tervahaudassa on noin 200 asukasta. Kylän keskus on siirtynyt vähitellen vanhalta kylänraitilta valtatien varteen, josta löytyy huoltoasema, kauppa, pankki ja pienteollisuutta. Tervahaudassa järjestetään vuosittain tunnettu kansanmusiikkitapahtuma Kiikoisten Purpurit.


title: Novaja Zemlja (albumi)

text: Novaja Zemlja on Juudas Iskariotin Suudelman esikoisalbumi.


title: Novaja Zemlja (albumi)

text: Kaikki kappaleet säveltänyt Antti Tuonela sekä sovittanut Juudas Iskariotin Suudelma.


title: Kiikoisten kirkonkylä

text: Kiikoisten kirkonkylä () on taajama ja kylä Sastamalan kaupungissa Pirkanmaalla. Taajama oli Kiikoisten kunnan keskusta. Se sijaitsee Sastamalan länsiosassa Kiikoisjärven rannalla. Vuonna 2016 kirkonkylän asukasluku 522.


title: Kiikoisten kirkonkylä

text: Kirkonkylän taajama-asutus on syntynyt 1800- ja 1900-lukujen vaihteessa. Se kulkee vanhan Jaara-Tervahauta-tien myötäisesti ja jatkuu miltei yhtenäisenä ketjuna kyseisiin kyliin saakka. Kiikoisten alueen kunnallispalvelut sijaitsevat kirkonkylällä kuin myös Kiikoisten kirkko ja seurakuntatalo. Kiikoisten alueen ainoa koulu, Toukolan koulu, sijaitsee kirkonkylän ja Tervahaudan välissä.


title: Kustantaja Laaksonen

text: Kustantaja Laaksonen oli helsinkiläinen kirjankustantamo, joka oli erikoistunut liikennevälineisiin ja ajoneuvoihin sekä kaupunkikulttuuriin liittyvään lähihistoriaan.


title: Kustantaja Laaksonen

text: Helsingin Oulunkylässä toimineen tieto- ja kuvakirjakustantamon perustivat Eero ja Maarit Laaksonen vuonna 2007. Ennen sitä Eero Laaksonen teki pitkän uran kustannusalalla. Ensimmäiset omat kustannustuotteet olivat rautatiekalustoaiheisia seinäkalentereita 1990-luvun alussa, joita julkaistiin vuosittain. Ensimmäiset kuvateoksensa Laaksonen kustansi vuosituhannen vaihteen paikkeilla.


title: Kustantaja Laaksonen

text: Liikennevälineitä ja työkoneita kuvaavien teosten lisäksi Kustantaja Laaksonen on julkaissut muun muassa arkkitehtuurin historiaa, kaupunkikulttuuria ja sotahistoriaa käsitteleviä tietoteoksia. Vuoden 2017 alussa kustannettuja nimikkeitä oli noin 70.


title: Janne Hokkanen

text: Janne Matti Samuli Hokkanen (s. 13.huhtikuuta 1983 Tampere) on suomalainen kuvataiteilija, joka toteuttaa veistotaidetta, maalaustaidetta, videoinstallaatioita, valokuvausta ja julkista taidetta. Hän on pitänyt sekä yksityis- että yhteisnäyttelyitä Suomessa.


title: Janne Hokkanen

text: Hokkanen suoritti kuvataiteilijan ylemmän AMK-tutkinnon Kankaanpään taidekoulusta vuonna 2017. Hän asuu ja työskentelee Tampereella. Vuosina 2016 ja 2017 Hokkanen on toteuttanut Tampereen keskustaan julkisen taiteen näyttelyt #Kylttitempaus ja #iImoitustempaus. Kesäksi 2018 avautui näyttely Korkeasaaren eläintarhaan ja Mustikkamaalle. Kylttitempaus Korkeasaaressa on avoinna 9.6.-31.10.2018 ja julkinen osuus on nähtävissä kahdella reitillä Mustikkamaalla.Janne Hokkanen: "ÄLÄ LUE TÄTÄ OPINNÄYTETYÖTÄ : Osallistavaa julkista taidetta". Opinnäytetyö käsittelee #Kylttitempaus näyttelyn järjestämistä Hämeenpuistoon, Tampereelle vuonna 2016. Satakunnan ammattikorkeakoulu 2017.


title: Eino Roiha -instituutti

text: Eino Roiha -instituutti (ERI) järjestää muun muassa musiikkiterapian ja tanssi-liiketerapian erikoistumiskoulutuksia. Toiminnan taustalla on Eino Roiha -säätiö, jonka perustajatahoja ovat Jyväskylän yliopisto, Jyväskylän ammattikorkeakoulu Oy, Jyväskylän kaupunki ja kotiseutuneuvos Kauko Sorjonen.


title: Yhdysvaltain presidentinvaalit 1812

text: Yhdysvaltain presidentinvaalit 1812 olivat järjestyksessään seitsemännet Yhdysvaltain presidentinvaalit, jotka järjestettiin 30. lokakuuta – 2. joulukuuta 1812, vuoden 1812 sodan ollessa käynnissä. Vaaleissa olivat vastakkain demokraattis-republikaanisen puolueen istuva presidentti James Madison ja saman puolueen toisinajattelija DeWitt Clinton, joka oli Madisonin edesmenneen varapresidentin, George Clintonin, veljenpoika. Opposition federalistit antoivat tukensa Clintonille. Siitä huolimatta Madison valittiin toiselle kaudelle 50,4 prosentin kannatuksella vastustajansa 47,6 prosenttia vastaan, mikä teki vuoden 1812 vaaleista siihen mennessä tiukimman.


title: Yhdysvaltain presidentinvaalit 1812

text: Ennen kuin DeWitt Clinton ilmoitti pyrkivänsä vaihtoehtona Madisonille, korkeimman oikeuden puheenjohtaja John Marshall oli federalistien ennakkosuosikki, mutta newyorkilaisen Clintonin pyrkiessä federalistit eivät voineet enää mennä takuuseen New Yorkin valitsijamiesäänistä. Tämä olisi voinut viedä vaalit demokraatti-republikaanien hallitseman edustajainhuoneen päätettäväksi, jolloin Madison valittaisiin lähes varmasti uudelle kaudelle.


title: Yhdysvaltain presidentinvaalit 1812

text: Federalistit päättivät olla tukematta Clintonia syyskuussa pidetyssä vaalikokouksessa ja ilmoittivat etteivät asettaisi omaa ehdokasta.


title: Yhdysvaltain presidentinvaalit 1812

text: Virginian federalistit päättivät asettaa ehdolle entisen Britannian-suurlähettilään ja kongressiedustaja Rufus Kingin presidentiksi ja William Richardson Davien varapresidentiksi.


title: Yhdysvaltain presidentinvaalit 1812

text:
Yhdysvaltain presidentinvaalit 1812
! rowspan="2" colspan="2" style="text-align:left;" | Presidenttiehdokas
! rowspan="2" colspan="1" style="text-align:left;" | Puolue
! rowspan="2" colspan="1" style="text-align:left;" | Kotiosavaltio
! rowspan="1" colspan="2" style="text-align:left;" | Kansanäänet
! rowspan="2" colspan="1" style="text-align:left;" | Valitsijamiesäänet
! Määrä
! rowspan="1" colspan="2" style="text-align:left;" | Varapresidenttiehdokas
! rowspan="1" colspan="1" style="text-align:left;" | Puolue
! rowspan="1" colspan="1" style="text-align:left;" | Kotiosavaltio
! rowspan="1" colspan="1" style="text-align:left;" | Valitsijamiesäänet
Lähteet: Our Campaigns, National Archives and Records Administration


title: Koulu-TV

text:
Koulu-TV oli Yleisradion ohjelmakokonaisuus, joka tuki koulujen opetusmateriaalia televisiossa esitettävien ohjelmien avulla. Jo TES-TV:n aikana oli ollut koulutelevisiokokeiluja.
Yleisradio aloitti "Koulu-TV:n" vuonna 1963, silloisen television ohjelmajohtajan Ville Zilliacuksen ideoimana ja eurooppalaisten esikuvien innoittamana. Perinteisten opetusohjelmien lisäksi mukana oli myös draamaohjelmia.


title: Koulu-TV

text: Yle Elävä arkisto: Koulu-tv opasti myös oikeakielisyyteen


title: Halloween (vuoden 2018 elokuva)

text: Halloween on vuonna 2018 ensi-iltansa saanut yhdysvaltalainen slasher-elokuva, jonka on ohjannut David Gordon Green. Se on "Halloween"-elokuvasarjan yhdestoista osa, ja suora jatko-osa alkuperäiselle "Halloween – naamioiden yölle" (1978). Samalla se sivuuttaa edellisten jatko-osien juonijatkumon. Vuoden 1978 elokuvan ohjaaja, käsikirjoittaja ja säveltäjä John Carpenter on tämän elokuvan vastaava tuottaja ja luova konsultti. Elokuva sijoittuu 40 vuotta alkuperäisen elokuvan jälkeen ja seuraa Laurie Strodea, joka valmistautuu kohtaamaan Michael Myersin viimeistä kertaa. Jamie Lee Curtis ja Nick Castle palaavat rooleihinsa Strodena ja Myersina; muissa päärooleissa esiintyvät Judy Greer, Andi Matichak, Will Patton ja Virginia Gardner.


title: Halloween (vuoden 2018 elokuva)

text: "Halloween" sai ensi-iltansa Toronton elokuvajuhlilla 8. syyskuuta 2018. Teatteriensi-illan se sai Yhdysvalloissa sekä Suomessa 19. lokakuuta 2018. Elokuva sai kriitikoilta hyvän vastaanoton ja monet pitävät sitä parhaimpana Halloween-jatko-osana. Elokuvalle on suunnitteilla jatko-osa.


title: Putro

text: Putro voi tarkoittaa:


title: Hedegaard

text: Hedegaard (oik. Rasmus Hedegård Sørensen, s. 25. heinäkuuta 1988 Randers, Tanska) on tanskalainen DJ.


title: Victor Mete

text: Victor Mete (s. 7. kesäkuuta 1998 Woodbridge, Ontario, Kanada) on kanadalainen jääkiekkopuolustaja, joka pelaa NHL-joukkue Montréal Canadiensin organisaatiossa. "The Sports Forecaster" -sivuston mukaan hän on hyökkäävä puolustaja, joka luistelee erinomaisesti ja tukee hyvin hyökkäyksiä. Mete on myös käyttökelpoinen ylivoimalla ja hän menee ennakkoluulottomasti ruuhkatilanteisiin. Mete myös syöttää ja laukoo hyvin. Hän ei kuitenkaan ole kovin isokokoinen ja Metellä on kehitettävää myös voimassa.


title: Victor Mete

text: Mete aloitti jääkiekkoilun Ontarion Mississaugassa. Hän siirtyi sittemmin Toronto Jr. Canadiensiin. Hän toimi kaudella 2013–2014 seuran Minor Midget -junioreiden varakapteenina. Mete voitti kauden aikana sekä GTMMHL:n Kraft Cupin että Scotiabank Playoffien mestaruuden. Häneltä jäi kuitenkin OHL Cupin lopputurnaus väliin loukkaantumisen vuoksi. Turnaus päättyi hopeaan.


title: Victor Mete

text: Owen Sound Attack varasi Meten koko OHL:n varaustilaisuuden kahdeksantena pelaajana kesällä 2014. Häntä aiemmin puolustajista varattiin vain koko varaustilaisuuden ensimmäisenä pelaajana varattu ja Meten joukkuetoverina Toronto Jr. Canadiensissa pelannut Jakob Chychrun. Hänet varasi samana kesänä myös Waterloo Black Hawks 95. pelaajana USHL:n varaustilaisuudessa. Jo saman vuoden syyskuussa Attack kuitenkin kauppasi Meten London Knightsiin vaihdossa yhteensä kuuteen varausvuoroon. Hän siirtyi kaudeksi 2014–2015 Knightsiin, jossa Mete teki tulokaskautensa aikana 58 runkosarjaottelussa tehot 7+16=23 sekä kymmenessä playoff-ottelussa tehot 1+7=8, joilla hän oli pudotuspeleissä joukkueen tehokkain puolustaja. Mete valittiin kauden päätteeksi OHL:n tulokkaiden toiseen tähdistökentälliseen. Kaudella 2015–2016 hän teki liigan runkosarjassa 38 tehopistettä. Mete voitti myös OHL:n puolustajien tehotilaston lukemalla +53. Hän voitti kauden päätteeksi liigan mestaruuden, J. Ross Robertson Cupin sekä Memorial Cupin.


title: Victor Mete

text: Montréal Canadiens varasi Meten neljännellä kierroksella 100. pelaajana . Kaudella 2016–2017 hän nousi Knightsin varakapteeniksi. Mete oli tehoilla 15+29=44 joukkueen eniten maaleja tehnyt puolustaja sekä tehokkain puolustaja Evan Bouchardin kanssa.


title: Victor Mete

text: Maaliskuussa 2017 Mete teki kolmivuotisen tulokassopimuksen Canadiensin kanssa. Syksyn 2017 harjoitusleirin päätteeksi hän otti hieman yllättäen paikan seuran NHL-kauden 2017–2018 avauskokoonpanosta. Mete nousi myös heti Canadiensin ykköspuolustajapariin Shea Weberin viereen. Hän teki NHL-debyyttinsä runkosarjan avauskierroksella 5. lokakuuta 2017 vieraissa Buffalo Sabresia vastaan. Mete sai ottelussa jääaikaa 18.43 minuuttia ja hän keräsi teholukeman +1.


title: Victor Mete

text: Mete pelasi alle 20-vuotiaiden MM-kilpailuissa vuonna 2018, jolloin hän toimi Kanadan varakapteenina ja voitti maailmanmestaruuden. Mete valittiin Suomea vastaan pelatun avausottelun päätteeksi joukkueensa ottelun parhaana pelaajana.


title: Victor Mete

text: Mete pelasi myös alle 18-vuotiaiden Ivan Hlinkan muistoturnauksessa vuonna 2015, jolloin hän voitti kultaa. Mete edusti myös Kanadan Punaista joukkuetta World U-17 Hockey Challengessa marraskuussa 2014.


title: Stratos

text: Stratos tai Strátos voi viitata seuraaviin:


title: Stratos (kaupunki)

text: Stratos (, ) oli antiikin aikainen kaupunki ja kaupunkivaltio ("polis") Akarnaniassa Kreikassa. Sen arkeologiset kohteet sijaitsevat Agrínion kunnassa nykyisen Strátoksen kylän ympäristössä.


title: Stratos (kaupunki)

text: Stratos sijaitsi sisämaassa Agrinionin ja Amfilokhian kaupunkien välisellä alueella. Se oli rakennettu Akheloos-joen varrelle sen länsipuolelle, ja sen ympäristö oli hedelmällistä tasankoa. Kaupunki hallitsi pääsyä tasangolle pohjoisen suunnasta. Stratoksen lähellä Akheloos-jokeen laskivat Anapos- ja Petitauros-joet. Kaupunkia ympäröinyt alue tunnettiin nimellä "Stratikē" ().


title: Stratos (kaupunki)

text: Stratos oli antiikin ajan Akarnanian merkittävin kaupunki. Sen varhaisesta historiasta tiedetään suhteellisen vähän. Peloponnesolaissodan aikaan 400-luvun eaa. loppupuolella Stratos oli useimpien akarnanialaisten kaupunkien tavoin liitossa Ateenan kanssa. Vuonna 429 eaa. Ambrakia hyökkäsi kaupunkiin Knemoksen johdolla ja peloponnesolaisliiton avustuksella, mutta nämä torjuttiin.


title: Stratos (kaupunki)

text: Vuonna 314 eaa. Kassandros liitti Stratoksen yhteen ("synoikismos") Agrinionin ja Saurian (mahdollisesti sama kuin Thyria) kanssa. Pyrrhoksen kuoleman jälkeen vuonna 270 eaa. kaupunki tuli osaksi Aitoliaa. Makedonian Filippos V ja Perseus yrittivät vallata kaupungin, mutta se säilyi aitolialaisilla. Rooman valtakunnan osaksi alue tuli vuonna 167 eaa. Roomalaiset palauttivat alueen aitolialaisilta akarnanialaisille.


title: Stratos (kaupunki)

text: Ensimmäisenä länsimaalaisena Stratoksen alueella vieraili W. M. Leake vuonna 1805, ja ensimmäisenä alueen muinaisjäänteitä kartoitti L. Heuzey vuonna 1856. Alueen arkeologiset kaivaukset aloitti École française d’Athènes eli Ranskan arkeologinen koulu vuosina 1892–1893, ja niitä jatkettiin erityisesti vuosina 1910–1911 sekä 1924. 1900-luvun alkupuolella aluetta tutkivat myös kreikkalaiset arkeologit. Kaivaukset alueella jatkuvat edelleen. 2000-luvun alussa alueella on suorittanut tutkimuksia myös Suomen Ateenan-instituutti Jari Pakkasen johdolla.


title: Stratos (kaupunki)

text: Stratoksen rauniot levittäytyvät kolmen kukkulan alueelle. Kaupunki oli ympäröity laajoilla muureilla, joiden ympärysmitta oli noin neljä kilometriä. Muureissa oli useita torneja ja portteja. Muurit oli rakennettu oletettavasti 300-luvulla eaa. Muurien ympäröimän alueen jakoi suunnilleen kahteen yhtäsuureen osaan toinen, pohjois-eteläsuunnassa rakennettu muuri. Kaupungin akropolis eli linnavuori sijaitsi alueen pohjoisosassa. Sitä ympäröi oma muurinsa, joka liittyi kaupunginmuureihin. Itämuuri seurasi Akheloos-joen vartta.


title: Stratos (kaupunki)

text: Zeus Stratioksen temppeli


title: Stratos (kaupunki)

text: Zeus Stratiokselle omistettu temppeli sijaitsi kaupunginmuurien ympäröimän alueen luoteisosassa. Se oli rakennettu klassisen ja hellenistisen kauden taitteessa 300-luvun eaa. lopulla, ja edustaa monin tavoin aikakauden siirtymäkautta arkkitehtuurissa. Temppeli oli heksastyyli peripteraalitemppeli, jonka koko oli noin 16,5 x 32,4 metriä. Se yhdisteli kaikkia kolmea kreikkalaista tyylisuuntaa: sen peristasis edusti doorilaista, arkkitraavi joonialaista ja sisäosat korinttilaista tyyliä.


title: Stratos (kaupunki)

text: Teatteri


title: Stratos (kaupunki)

text: Teatteri sijaitsee kukkulalla nykyisen Strátoksen kylän koillispuolella. Se oli rakennettu 300-luvulla eaa. Teatteri oli tyypillinen kreikkalainen puolikaarenmuotoinen teatterirakennus, jonka keskellä oli pyöreä orkhestra. Katsomossa oli noin 30 penkkiriviä.


title: Stratos (kaupunki)

text: Muut rakennukset ja rakennelmat


title: Stratos (kaupunki)

text: Kaupungin agora eli kauppapaikka sijaitsee nykyisen kylän lounaispuolella. Kaupungissa oletetaan olleen myös gymnasion, koska eräs piirtokirjoitus mainitsee gymnasiarkin viran.


title: Zeus Stratioksen temppeli

text: Zeus Stratioksen temppeli ("Stratoksen Zeuksen temppeli") oli antiikin aikainen Zeus Stratiokselle omistettu temppeli Stratoksen kaupungissa Kreikassa. Sen rauniot sijaitsevat Agrínion kunnassa noin 600 metriä luoteeseen nykyisestä Strátoksen kylästä.


title: Zeus Stratioksen temppeli

text:
Stratoksen Zeuksen temppelin rakentaminen aloitettiin aivan hellenistisen kauden alussa noin vuonna 321 eaa. Temppeli ei ilmeisesti koskaan täysin valmistunut Stratoksen ja Aitolian välisen sodan vuoksi.
Temppelin arkeologiset kaivaukset suoritti École française d’Athènes eli Ranskan arkeologinen koulu vuonna 1924. Suomen Ateenan-instituutti on suorittanut temppelin korkeusrekonstruktion temppelin jäänteiden uudelleen mittauksen pohjalta vuosina 2000–2001 Jari Pakkasen johdolla. Samalla temppelistä tehtiin kolmiulotteinen tietokonemallinnus.


title: Zeus Stratioksen temppeli

text: Zeuksen temppeli sijaitsi Stratoksen kaupunginmuurien ympäröimän alueen luoteisosassa. Temppelirakennus oli peripteraalitemppeli, jonka stylobaatin koko oli noin 16,6 x 32,4 metriä. Arkkitehtuuriltaan temppeli edustaa monin tavoin aikansa eli klassisen ja hellenistisen kauden taitteen siirtymäkautta, ja muistuttaa monin tavoin myöhäisen klassisen kauden temppeleitä Peloponnesoksella. Temppeli oli heksastyyli, eli sen julkisivun kummassakin päässä oli kuusi pylvästä, kun taas pidemmillä sivuilla pylväitä oli 11. Julkisivun pylväiden (peristasis) kokonaismäärä oli näin 30, ja ne edustivat doorilaista tyyliä.


title: Zeus Stratioksen temppeli

text: Pylväikön sisäpuolella temppelissä oli naos eli cella sekä pronaos ja opisthodomos, joiden kummankin edessä oli kaksi pylvästä. Temppelin arkkitraavi edusti joonialaista tyyliä, kun taas naoksen pylväät olivat korinttilaista tyyliä. Näin temppeli yhdisteli kaikkia kolmea kreikkalaista tyylisuuntaa. Temppeli oli rakennettu paikallisesta valkoisesta kalkkikivestä.


title: Zeus Stratioksen temppeli

text:
Temppelin korkeuden arviointi on vaatinut yksityiskohtaisia tutkimuksia. Kussakin pylväässä oli yhdeksän pylväsrumpua. Pakkasen mukaan temppeli oli mittausten perusteella kuitenkin alun perin suunniteltu korkeammaksi niin, että jokaiseen pylvääseen oli tarkoitus tulla kymmenen pylväsrumpua. Jossakin vaiheessa suunnitelmaa muutettiin, ja temppelistä tehtiin matalampi jättämällä pylväät yhdeksän rummun korkuisiksi. Pakkanen ehdottaa syyksi rahavarojen loppumista. Pylväiden korkeudeksi on arvioitu noin 7,9 metriä ja suunnitelluksi korkeudeksi noin 8,7 metriä. Temppelin osien mittasuhteet vaikuttavat perustuvan johonkin paikalliseen 10,53 cm:n pituiseen mittayksikköön, joka on ilmeisesti ollut kolmasosa paikallisesta jalasta (31,6 cm).
Temppelistä on säilynyt sen perustukset sekä ainakin 113 pylväsrumpua, 11 kapiteelia sekä muita rakenneosia. Rakennuksen jääminen keskeneräiseksi näkyy siinä, ettei pylväitä ollut uritettu eikä niistä ollut poistettu niiden siirtämisessä rakennusaikana tarvittuja ulokkeita.


title: Cliff Pu

text: Clifford Pu (s. 3. kesäkuuta 1998 North York, Ontario, Kanada) on kanadalainen jääkiekkoilija, joka pelaa OHL-joukkue London Knightsissa. Hänellä on tulokassopimus NHL-joukkue Buffalo Sabresin kanssa. Pu on pelipaikaltaan oikea laitahyökkääjä, mutta hän osaa pelata myös keskellä. "The Sports Forecaster" -sivuston mukaan Pu on monipuolinen kahden suunnan hyökkääjä, joka on hyvä pelintekijä ja käyttökelpoinen erikoistilanteissa. Hänen tulisi kuitenkin lisätä vielä voimaa maksimoidakseen potentiaalinsa NHL-tasolla. Pu laukoo oikealta.


title: Cliff Pu

text: Pu syntyi Ontarion North Yorkissa, mutta kasvoi Richmond Hillissä. Hänen kasvattajaseuransa on Toronto Marlboros, jonka Minor Midget -junioreissa Pu voitti kauden 2013–2014 päätteeksi sekä OHL Cupin mestaruuden että OHL Gold Cupin hopeaa. Oshawa Generals varasi hänet 16. pelaajana OHL:n varaustilaisuudessa 2014. Pu siirtyi joukkueeseen kaudeksi 2014–2015, mutta kesken kauden, vuoden 2015 vaihteessa Generals kuitenkin kauppasi hänet ja Josh Sterkin London Knightsiin vaihdossa Michael McCarroniin ja Dakota Mermisiin. Pu teki OHL:n tulokaskautensa aikana yhteensä 41 runkosarja- ja viidessä playoff-ottelussa tehot 4+5=9. Kaudella 2015–2016 hän teki liigan runkosarjassa 31 tehopistettä ja pudotuspeleissä 13 tehopistettä. Pu voitti kauden päätteeksi OHL:n mestaruuden, J. Ross Robertson Cupin sekä Memorial Cupin.


title: Cliff Pu

text: Buffalo Sabres varasi Pun kolmannella kierroksella 69. pelaajana . Kaudella 2016–2017 hän oli London Knightsin paras pistemies ja syöttäjä tehoilla 35+51=86, joilla Pu sijoittui koko OHL:n pistepörssissä kahdeksanneksi. Hänet valittiin kauden päätteeksi liigan kolmanteen tähdistökentälliseen. Kaudella 2017–2018 Pu nousi Knightsin varakapteeniksi. Lokakuussa 2017 hän teki kolmivuotisen tulokassopimuksen Sabresin kanssa.


title: Cliff Pu

text: Pu edusti Kanadan Mustaa joukkuetta World U-17 Hockey Challengessa marraskuussa 2014.


title: Cliff Pu

text: Pun isä Jun on lähtöisin Kiinasta, josta hän muutti varhaisteini-iässä perheineen Kanadaan.


title: May-Britt Seitava

text: May-Britt Seitava-Stierncreutz (s. 24. helmikuuta 1942) on suomalainen valokuvamalli ja näyttelijä, joka oli 1960-luvulla yksi muotikuvissa useimmin nähdyistä malleista. Suomen lisäksi Seitava oli 1960- ja 1970-luvun vaihteessa hollantilaisen mallitoimiston listoilla.


title: May-Britt Seitava

text: Seitava näyttelee sivuosia Maunu Kurkvaaran elokuvissa "Naiset" (1964), "Kielletty kirja" (1965) ja "Rottasota" (1968) sekä Jörn Donnerin elokuvassa "Täällä alkaa seikkailu" (1965).


title: May-Britt Seitava

text: May-Britt Seitava oli naimisissa taidemaalari Mikael Stierncreutzin (1936–1976) kanssa. Heidän poikansa on Egotrippi-yhtyeen Knipi.


title: Ryū Narushima

text: Ryū Narushima (, s. 5. syyskuuta 1968 Mizuho, Tokio) on japanilainen karateka. Hän voitti aktiiviurallaan Kyokushinin Japanin mestaruuden kolmesti ja saavutti kevytsarjassa MM-pronssia. Narushima palkittiin myös urallaan kahdesti parhaasta ottelutekniikasta MM-kilpailuissa.


title: Ryū Narushima

text: Narushima aloitti karaten Masutatsu Ōyaman oppilaana ja siirtyi sittemmin kilpailemaan 1993 alueellisissa turnauksissa. Hän saavutti ensimmäisen kerran suurempaa menestystä 1994 sijoituttuaan toiseksi Japanin mestaruuskilpailun kevytsarjassa. Narushima hävisi loppuottelussa Kō Tanigawalle.


title: Ryū Narushima

text: Seuraavana vuonna hän eteni toistamiseen loppuotteluun ja voitti ensimmäisen Japanin mestaruutensa kevytsarjassa. Tällä kertaa hän kohtasi loppuottelussa Takeshi Fukudan Narushima oli mestaruuden myötä mukana myös marraskuussa järjestetyssä MM-kilpailuissa, jotka käytiin avoimessa painoluokassa. Hän ei saavuttanut menestystä, mutta palkittiin turnauksessa parhaasta tekniikasta.


title: Ryū Narushima

text: 1996 Narushima siirtyi ottelemaan keskisarjaan ja saavutti Japanin keskisarjan mestaruuden. Hän voitti loppuottelussa Tatsuya Fukuda.


title: Ryū Narushima

text: 1997 Narushima oli mukana ensimmäisissä painoluokallisissa MM-kilpailuissa. Hän eteni pronssiotteluun saakka hävittyään välierissä lopulta maailmanmestaruuden voittaneelle Piotr Sawickille. Pronssiottelussa Narushima sen sijaan voitti Jevgeni Prohorovin.


title: Ryū Narushima

text: Narushima saavutti uransa kolmannen Japanin mestaruuden 1999 voitettuaan kevytsarjan loppuottelussa Kōji Yasudan, joka oli myös edellisvuonna sijoittunut toiseksi. Narushima oli toistamiseen mukana MM-kilpailuissa marraskuussa, jossa hän sijoittui kahdeksanneksi. Hänen kisansa päättyivät hävittyään Francisco Filholle. Narushima palkittiin turnauksessa edellisvuoden tapaan parhaasta ottelutekniikasta.


title: Ryū Narushima

text: Narushima oli Tekken 3 pelistä lähtien Jin Kazaman liikenäyttelijänä.


title: Emerson Parkin rautatieasema

text: Emerson Parkin rautatieasema on London Overgroundin asema Haveringin kaupunkipiirissä Lontoossa. Se sijaitsee Romford to Upminster Linen varrella, Oyster-vyöhykkeellä 6.


title: Emerson Parkin rautatieasema

text: Asema avattiin Emerson Park Halt -nimisenä 1. lokakuuta 1909. Se tunnettiin joissain yhteyksissä myös pidemmällä nimellä Emerson Park and Great Nelmes Halt. Ei ole tiedossa, milloin aseman nimi muuttui nykyiseen muotoonsa. Asemaa käytti 259 490 matkustajaa kaudella 2015–2016.


title: Yhdysvaltain presidentinvaalit 1816

text: Yhdysvaltain presidentinvaalit 1816 olivat järjestyksessään kahdeksannet Yhdysvaltain presidentinvaalit, jotka järjestettiin 1. marraskuuta – 4. joulukuuta 1816. Demokraattis-republikaanien James Madison oli istunut kaksi kautta. Federalistisen puolueen ollessa romahduksen partaalla, Madisonin ulkoministerillä James Monroella oli etulyöntiasema heikkoa oppositiota vastaan. Monroe voitti valitsijamiesäänin 183–34.


title: Yhdysvaltain presidentinvaalit 1816

text:
Yhdysvaltain presidentinvaalit 1816
! colspan="2" rowspan="2" style="text-align:left;" | Presidenttiehdokas
! rowspan="2" colspan="1" style="text-align:left;" | Puolue
! rowspan="2" colspan="1" style="text-align:left;" | Kotiosavaltio
! rowspan="1" colspan="2" style="text-align:left;" | Kansanäänet
! rowspan="2" colspan="1" style="text-align:center;" | Valitsijamies-äänet
! colspan="2" rowspan="2" style="text-align:left;" | Varapresidenttiehdokas
! rowspan="2" colspan="1" style="text-align:left;" | Kotiosavaltio
! rowspan="2" colspan="1" style="text-align:center;" | Valitsijamies-äänet
! Määrä
Lähde: A New Nation Votes


title: Nuorisydän Remix

text: Nuorisydän Remix on suomalaisen Younghearted-yhtyeen 8. syyskuuta 2016 julkaistu remix-EP. EP sisältää neljä remixiä yhtyeen aiemmin samana vuonna julkaiseman esikoisalbumin kappaleesta.


title: OIRT FM

text: OIRT FM on nimitys radioaaltojen taajuusalueelle 65,84 MHz - 74,00 MHz, jota käytetään Venäjällä ja muissa entisen OIRT-järjestön jäsenmaissa Itä-Euroopassa yleisradio-ohjelman lähettämiseen taajuusmoduloituna (FM).


title: OIRT FM

text:
OIRT:in liityttyä EBUun vuonna 1992 monet itä-Euroopan maat ovat ottaneet käyttöön taajuusalueen VHF Band II taajuusalueen 87,5 MHz - 108,0 MHz.
OIRT FM on edelleen käytössä Venäjällä, Ukrainassa, Moldovassa ja Valko-Venäjällä.


title: OIRT FM

text: Taajuusalue on osittain päälleikkäinen nykyisin lupavapaiden RHA68-radiopuhelinten kanssa.


title: Imagawa Ujizane

text: Imagawa Ujizane (; 1538 Aoi-ku – 27. tammikuuta 1615 Shinagawa) oli japanilainen Sengoku- ja Edo-kausilla elänyt daimio. Hän oli Imagawa-klaanin kymmenes päämies vuosina 1560–1569 isänsä Imagawa Yoshimoton seuraajana.


title: Imagawa Ujizane

text: Imagawa Ujizane syntyi nykyisessä Aoi-kussa vuonna 1538. Hän oli Imagawa Yoshimoton vanhin poika. Vuonna 1554 hän nai Hōjō Ujitsunan tyttären, ”Hayakawan”, mikä auttoi Imagawa-klaania parantamaan suhteitaan Hōjō-klaaniin. Ujizanesta tuli klaaninsa pää, kun hänen isänsä Yoshimoto kuoli taistelussa Oda Nobunagaa vastaan 12. kesäkuuta 1560. Yoshimoton kuoltua Takeda Shingen ja Tokugawa Ieyasu hyökkäsivät Ujizanea vastaan. Heillä oli valtava ylivoima; esimerkiksi vuoden 1569 Kakegawan piirityksessä Tokugawan joukkojen vahvuus oli 19 000 ja Ujizanen joukkojen vahvuus vain noin 8 000.


title: Imagawa Ujizane

text: Ujizanen häviöön päättyneen Kakegawan piirityksen jälkeen Ujizane liittoutui Ieyasun kanssa. Myöhemmin hän yritti kostaa Takeda-klaanille julistamalla suolaa koskeneen vientikiellon. Tällä ei ollut juuri mitään vaikutusta, sillä myös Uesugi-klaani myi Takedalle suolaa. Kiellosta olikin Imagawalle enemmän haittaa kuin hyötyä ja oli osasyynä Imagawa-klaanin kukistumiseen.


title: Imagawa Ujizane

text: Ujizane kuoli 27. tammikuuta 1615.


title: Imagawa Ujizane

text: Imagawa Ujizane tunnetaan myös pakkomielteestään kemari-nimiseen pallopeliin. Tähän viitataan suosituissa "Samurai Warriors" -peleissä, joissa Imagawa Yoshimotolla on aseenaan miekan lisäksi kemari.


title: RHA68-radiopuhelin

text: RHA68 on taajuusalueella 67,500–72,325 MHz toimivien radiopuhelinten standardi. Laitteet on tunnettu Suomessa myös nimellä metsästys-VHF tai jahti-VHF. Tämän tyyppisistä radiopuhelimista täytyi Suomessa maksaa vuoden 2016 loppuun lupamaksu.


title: RHA68-radiopuhelin

text: Radiopuhelimissa on 26 kanavaa. Osa kanavista on varattu tiepalvelun, autourheilun ja vapaaehtoisen pelastuspalvelun käyttöön. Loput ovat käytettävissä harrastus- ja työkäyttöön.


title: RHA68-radiopuhelin

text:
RHA68 on osittain päällekkäinen mm. Venäjällä käytettävän OIRT FM -yleisradiotaajuusalueen kanssa.
Joitain radiopuhelinten kanavia ei saa käyttää 10 kilometriä lähempänä Venäjän, Ruotsin tai Norjan rajoja.


title: Unleash the Archers

text: Unleash The Archers on kanadalainen vuonna 2007 perustettu metalliyhtye, joka yhdistelee musiikissaan power metalia ja melodista death metallia.


title: Unleash the Archers

text: Yhtye kiinnitettiin vuonna 2015 Napalm Recordsille.


title: Forest Gaten rautatieasema

text: Forest Gaten rautatieasema on rautatieasema Newhamin kaupunkipiirissä Lontoossa. Se sijaitsee TfL Railin (tulevan Crossrailin) reitillä Marylandin ja Manor Parkin asemien välillä, Oyster-vyöhykkeellä 3.


title: Forest Gaten rautatieasema

text: Romfordin asema avattiin vuonna 1840. Se suljettiin 1. kesäkuuta 1843, mutta avattiin taas uudelleen 31. toukokuuta 1846. Se on joissain yhteyksissä tunnettu myös pidemmällä nimellä Forest Gate for Upton. Asemaa käytti noin 3,85 miljoonaa matkustajaa kaudella 2015–2016.


title: Manor Parkin rautatieasema

text: Manor Parkin rautatieasema on rautatieasema Newhamin kaupunkipiirissä Lontoossa. Se sijaitsee TfL Railin (tulevan Crossrailin) reitillä Forest Gaten ja Ilfordin asemien välillä, Oyster-vyöhykkeiden 3 ja 4 rajalla.


title: Manor Parkin rautatieasema

text: Manor Parkin asema avattiin 6. tammikuuta 1873. Se on joissain yhteyksissä tunnettu myös pidemmällä nimellä Manor Park for Little Ilford. Asemaa käytti noin 2,8 miljoonaa matkustajaa kaudella 2015–2016.


title: Oda Nobuhide

text: Oda Nobuhide (; 1510 Kaito, Owarin provinssi – 8. huhtikuuta 1551) oli japanilainen sotaherra, Oda-klaanin pää ja Oda Nobunagan isä.


title: Oda Nobuhide

text: Oda-klaanin päämiehenä Nobuhide soti Saito Dosania ja Imagawa Yoshimotoa vastaan. Vaikka Nobuhide pärjäsikin taisteluissa erinomaisesti, klaanin jatkuvat sisäiset kamppailut estivät häntä yhdistämästä Owaria kokonaan. Nobuhide voitti Yoshimoton Azukizakan taistelussa 1542, mutta koki tappion taistelussa Saito Dosania vastaan 1547. Vuonna 1549 Nobuhide järjesti avioliiton vanhimman poikansa Nobunagan ja Dosanin tyttären Nōhimen välille. Näin hän teki rauhan Dosanin kanssa ja keskittyi taistelemaan Yoshimotoa vastaan.


title: Oda Nobuhide

text: Nobuhide kuoli vuonna 1551. Hän oli aiemmin nimennyt seuraajakseen poikansa Nobunagan. 16-vuotias Nobunaga, joka hädin tuskin edes tunsi isäänsä, saapui hautajaisiin väärin pukeutuneena ja käyttäytyi muutenkin epäasiallisesti. Tämän seurauksena monet klaanin palvelijat siirtyivät tämän veljen, Oda Nobuyukin puolelle. Nobunaga kuitenkin tunnustettiin isänsä seuraajaksi.


title: Oda Nobuhide

text: Nobuhidellä oli kaksitoista poikaa ja kaksi tytärtä.


title: Ilfordin rautatieasema

text: Ilfordin rautatieasema on rautatieasema Redbridgen kaupunkipiirissä Lontoossa. Se sijaitsee TfL Railin (tulevan Crossrailin) reitillä Manor Parkin ja Seven Kingsin asemien välillä, Oyster-vyöhykkeellä 4.


title: Ilfordin rautatieasema

text: Ilfordin asema avattiin 20. kesäkuuta 1839. Asemaa käytti hieman alle 8,2 miljoonaa matkustajaa kaudella 2015–2016.


title: Sata lapsuuden jälkeistä päivää

text: Sata lapsuuden jälkeistä päivää ("Сто дней после детства, Sto dnei posle detstva") on Sergei Solovjovin ohjaama neuvostoliittolainen värielokuva vuodelta 1975. Solovjov teki elokuvan käsikirjoituksen yhdessä Aleksandr Aleksandrovin kanssa. Teini-ikäisestä pojasta nuorten kesäisellä pioneerileirillä kertova elokuva toi Solovjoville Berliinin elokuvajuhlilla 1975 parhaan ohjauksen Hopeisen karhun.


title: Sata lapsuuden jälkeistä päivää

text: Elokuvan pääosissa näyttelevät Boris Tokarev, Tatjana Drubitš, Irina Mališeva, Juri Agilin ja Sergei Šakurov.


title: Sata lapsuuden jälkeistä päivää

text: Suomessa elokuvan ensi-ilta oli 3. joulukuuta 1976. Suomen elokuvateattereissa elokuvan näki 739 katsojaa. Elokuva esitettiin Yle TV2 -kanavalla 2. joulukuuta 1977.


title: Osmo Rinta-Tassi

text: Osmo Juhani Rinta-Tassi (s. 16. heinäkuuta 1935 Kurikka) on suomalainen museonjohtaja ja historiantutkija.


title: Osmo Rinta-Tassi

text: Rinta-Tassin vanhemmat olivat maanviljelijä Arvo Johannes Rinta-Tassi ja emäntä Elli Matilda Knuuttila. Hän valmistui filosofian maisteriksi Jyväskylän yliopistosta vuonna 1965 ja väitteli tohtoriksi 1986. Rinta-Tassi toimi Jyväskylän kasvatusopillisen korkeakoulun ylioppilaskunnan pääsihteerinä 1960–1961, Jyväskylän yliopiston assistenttina 1965–1968 ja vuodesta 1975, Keski-Suomen tutkimusseuran toiminnanjohtajana 1968–1969, Punakaartin historiatoimikunnan tutkijana 1969–1971 ja Keski-Suomen maakuntaliiton toiminnanjohtajana 1972–1975.


title: Viulisti (elokuva)

text:
Viulisti on vuonna 2018 ensi-iltansa saanut Paavo Westerbergin ohjaama ja Emmi Pesosen käsikirjoittama draamaelokuva. Elokuvan ensi-ilta oli 5. tammikuuta 2018 ja se sai elokuvateattereissa yhteensä 22 000 katsojaa.
Elokuvaa on kuvattu Helsingissä ja Kööpenhaminassa.


title: Viulisti (elokuva)

text: Elokuva kertoo huippuviulisti Karinista (Matleena Kuusniemi), joka loukkaa kätensä onnettomuudessa ja tämän seurauksena menettää kykynsä soittaa. Hän palaa opettamaan ja rakastuu oppilaaseensa Anttiin (Olavi Uusivirta).


title: Muhkusammalet

text: Muhkusammalet ("Anoectangium") on lehtisammalsuku, joka kuuluu toukosammalten heimoon. Suvussa on 84 lajia. Suomessa kasvaa muhkusammal ("Anoectangium aestivum").


title: Punatyvisammalet

text: Punatyvisammalet ("Bryoerythrophyllum") on lehtisammalsuku, joka kuuluu toukosammalten heimoon. Suvussa on 38 lajia. Suomessa kasvavat ruostetyvisammal ("Bryoerythrophyllum ferruginascens") ja punatyvisammal ("Bryoerythrophyllum recurvirostrum").


title: Merilapiosammalet

text: Merilapiosammalet ("Hennediella") on lehtisammalsuku, joka kuuluu toukosammalten heimoon. Suvussa on 26 lajia. Suomessa kasvaa merilapiosammal ("Hennediella heimii").


title: Kalliopahkurasammalet

text: Kalliopahkurasammalet ("Hymenostylium") on lehtisammalsuku, joka kuuluu toukosammalten heimoon. Suvussa on 44 lajia. Suomessa kasvaa kalliopahkurasammal ("Hymenostylium recurvirostrum").


title: Pyrstösammalet

text: Pyrstösammalet ("Pterygoneurum") on lehtisammalsuku, joka kuuluu toukosammalten heimoon. Suvussa on 13 lajia. Suomessa kasvaa pyrstösammal ("Pterygoneurum ovatum").


title: Viherpahkurasammalet

text: Viherpahkurasammalet ("Gymnostomum") on lehtisammalsuku, joka kuuluu toukosammalten heimoon. Suvussa on 85 lajia. Suomessa kasvavat viherpahkurasammal, pohjanpahkurasammal ja kalkkipahkurasammal, joista kaksi on äärimmäisen uhanalaisia.


title: Euroopan pankkiviranomainen

text: Euroopan pankkiviranomainen (EPV; ) on vuonna 2011 perustettu, Lontoossa toimiva EU:n erillisvirasto. Sen tehtävänä on pyrkiä luomaan EU:n pankkialalle yhteiset säännöt sekä panna sovittua valvontaa ja sääntelyä täytäntöön valvontatietoja julkistamalla. EPV toimii välittäjänä pankkiryhmittymien rajat ylittävissä erimielisyyksissä. EVP myös tukee tukee monessa maassa toimivien pankkiryhmittymiä valvovien kansallisten viranomaisten yhteistyötä. Toiminnallaan Euroopan pankkiviranomainen tähtää pankkituotteiden avointen ja vakaiden sisämarkkinoiden luomiseen Euroopan unionissa. Viraston palveluksessa on 154 ihmistä.


title: Euroopan pankkiviranomainen

text: Osana valvontatehtäväänsä Euroopan pankkiviranomainen on esimerkiksi tehnyt pankkien stressitestejä (muun muassa vuonna 2016).


title: Euroopan pankkiviranomainen

text: Sekä Euroopan komissio että EVP ilmoittivat alkuvuonna 2017, että EVP siirretään pois Britanniasta, mikäli maa eroaa EU:sta. Elokuun alkuun 2017 mennessä halunsa viraston uudeksi sijaintipaikaksi olivat ilmoittaneet Bryssel (Belgia), Dublin (Irlanti), Frankfurt am Main (Saksa), Luxemburg (Luxemburg), Pariisi (Ranska), Praha (Tšekki), Varsova (Puola) ja Wien (Itävalta).


title: Mongolian parlamenttivaalit 2012

text: Mongoliassa pidettiin parlamenttivaalit 28. kesäkuuta 2012. Vaaleissa valittiin 76 jäsentä suureen huraliin. Parlamenttivaalien aikaan pidettiin myös Ulan Batorin kunnanvaltuuston vaalit. Parlamentti- ja kunnanvaltuuston vaalit pidettiin ensimmäistä kertaa samaan aikaan. Vaaleissa käytettiin myös ensimmäistä kertaa elektronisia ääntenlaskukoneita. Tätä perusteltiin ääntenlaskennan reiluudella.


title: Mongolian parlamenttivaalit 2012

text: Ehdokkaita suureen huraliin oli 544 joista 174 oli naisia.


title: Mongolian parlamenttivaalit 2012

text: Demokraattinen puolue ja Mongolian kansanpuolue ilmoittivat ehdokkaat vaaleihin 24. toukokuuta 2012. Uusi vaaleihin osallistunut puolue oli Mongolian kansan vallankumouspuolue jonka Nambaryn Enkhbayar oli perustanut vuonna 2010.


title: Mongolian parlamenttivaalit 2012

text: Demokraattinen puolue oli tammikuun puoliväliin asti hallituksen suuressa koalitiossa mukana mutta vetäytyi keskittyäkseen omaan vaalikampanjaansa.


title: Mongolian parlamenttivaalit 2012

text: Korruptio on suuri ongelma, koska meillä on korruptiota meillä on huono hallinto, ajattelen että useimmat kehittyvät yhteiskunnat ovat epäonnistuneet yhä uudestaan. Me emme halua toistaa sitä. Presidentti Tsahiagiin Elbegdorj Al Jazeera lehdelle 29. kesäkuuta 2012.


title: Mongolian parlamenttivaalit 2012

text: Ulkomaisten yritysten kaivostoiminta on johtanut Mongoliassa tilanteeseen jossa maahan tulee paljon rahaa. Rahan tuleminen on johtanut korruptiosyytteisiin, valituksiin poliittisen johdon vastuuttomuudesta maan luonnonvarojen käytössä ja selän kääntämisestä työntekijöiden huonoa kohtelua kohtaan ulkomaisten firmojen omistamissa kaivoksissa. Kaikki puolueet kampanjoivat korruptiota vastaan. Vaalien alla ovensuukyselyitä suorittanut Sumati Luvsandendev kertoi että 90% mongolialaisista uskoo poliitikkojen hyötyvän jonkinlaisista erityisistä järjestelyistä ulkomaisten yritysten kaivostoiminnassa.


title: Mongolian parlamenttivaalit 2012

text:
Äänestyspaikat olivat auki aamu seitsemästä ilta kahdeksaan. Äänestyslaitteet raportoivat annetut äänet suoraan keskuskomitealle. 65% 1,833 miljoonasta äänioikeutetusta kävi äänestämässä.

Kuvassa Huralin paikkajako. Demokraattinen puolue sinisellä, Mongolian kansanpuolue punaisella, oikeuskoalitio keltaisella, sitoutumattomat harmaalla ja vihreät vihreällä.


title: Urheiluvuosi 1952

text: Urheiluvuosi 1952 käsittelee vuoden 1952 merkittäviä uutisia ja tapahtumia urheilussa.


title: Urheiluvuosi 1956

text: Urheiluvuosi 1956 käsittelee vuoden 1956 merkittäviä uutisia ja tapahtumia urheilussa.


title: Shahab Hosseini

text:
Shahab Hosseini (s. 1974) on iranlainen näyttelijä ja valokuvamalli.
Hän on esiintynyt mm. elokuvassa .


title: Urheiluvuosi 1960

text: Urheiluvuosi 1960 käsittelee vuoden 1960 merkittäviä uutisia ja tapahtumia urheilussa.


title: Urheiluvuosi 1964

text: Urheiluvuosi 1964 käsittelee vuoden 1964 merkittäviä uutisia ja tapahtumia urheilussa.


title: Urheiluvuosi 1968

text: Urheiluvuosi 1968 käsittelee vuoden 1968 merkittäviä uutisia ja tapahtumia urheilussa.


title: Urheiluvuosi 1976

text: Urheiluvuosi 1976 käsittelee vuoden 1976 merkittäviä uutisia ja tapahtumia urheilussa.


title: Kirjallisuusvuosi 1969

text: Kirjallisuusvuosi 1969 käsittelee vuoden 1969 tärkeitä kirjallisuuden tapahtumia, uutisia ja julkistuksia.


title: Kirjallisuusvuosi 1968

text: Kirjallisuusvuosi 1968 käsittelee vuoden 1968 tärkeitä kirjallisuuden tapahtumia, uutisia ja julkistuksia.


title: Heikki Niska

text: Heikki Niska eli salanimi Petri Karhusalo (s. 7. marraskuuta 1961 Kalajoki) on suomalainen kirjailija ja runoilija. Niska on julkaissut myös lastenkirjoja. Hän on toiminut myös kokkina, asunut Tampereella ja kesästä 2017 Helsingissä.


title: Terry Richardson

text: Terry Richardson (14. elokuuta 1965 New York, Yhdysvallat) on yhdysvaltalainen muotikuvaaja.


title: Terry Richardson

text: Richardson on ollut yksi muotimaailman huippukuvaajista, kunnes vuonna 2017 syytöksiä mallien seksuaalisesta ahdistelusta alkoi tulla julkisuuteen. Esimerkiksi "Vogueta" ja "Vanity Fairia" julkaiseva Condé Nast International sanoi irti yhteistyön Richardsonin kanssa tämän käytöksen vuoksi.


title: Terry Richardson

text: Richardonin isä Bob Richardson oli tunnettu muotikuvaaja.


title: Sierra Leonen talous

text: Sierra Leonen talous korreloi vähiten kehittyneiden maiden talouden kanssa. Maan bruttokansantuote oli yhteensä 4,4 miljardia Yhdysvaltain dollaria vuonna 2017, 677 dollaria per asukas. Sisällissodan loppumisen jälkeen vuonna 2002 Sierra Leonen talous on asteittan noussut, 4–7 prosentin nousulla.


title: Kupla (täsmennyssivu)

text: Kupla tarkoittaa seuraavia asioita:


title: The System

text: The System on laulajasta / kitaristista Mic Murphysta sekä kosketinsoittajasta David Frankista koostuva yhdysvaltalainen synthpop-duo, joka debytoi 1980-luvulla. Yhtye perustettiin New Yorkissa vuonna 1982.


title: Emu Lehtinen

text: Ilkka Raimo Olavi ”Emu” Lehtinen (3. maaliskuuta 1947 Lappeenranta – 22. lokakuuta 2017 Helsinki) oli helsinkiläinen levykauppias, Digelius Musicin toimitusjohtaja ja yksi sen perustajista.


title: Emu Lehtinen

text: Lehtinen syntyi Lappeenrannassa, josta perhe muutti Helsinkiin, kun hän oli kolmen kuukauden ikäinen. Suuren osan lapsuudestaan hän asui Roihuvuoressa Strömsin kartanossa, jossa nykyään toimii Itä-Helsingin musiikkikoulu. Vieressä oli viheralue ja merenranta, jossa linnut viihtyivät, ja siellä alkoi Lehtisen lintuharrastus.


title: Emu Lehtinen

text: Isä oli arkkitehti, joka oli töissä E-liikkeen Kulutusosuuskuntien keskusliitossa (KK) sen arkkitehtiosastolla, äiti oli kotiäiti, joka piti huolta 6-lapsisesta katraasta. KK järjesti Strömsin kartanon alueen itselleen ja rakensi sinne Osuuskauppakoulun, ja tässä yhteydessä 1954 kartanoon muutti 10 perhettä, jotka asuivat siellä 10 vuotta, kunnes KK otti sen omaan käyttöönsä.


title: Emu Lehtinen

text: Perheessä oli jonkin verran musiikkiharrastusta; isoäiti ja äiti soittivat viulua, isoäiti oli mm. säestänyt viululla mykkäelokuvia elokuvateattereissa Lappeenrannassa. Isä harrasti kuorolaulua Polyteknikkojen kuorossa ja Laulu-Miehissä. Sekä isän että äidin suvut olivat Lappeenrannan suunnalta kotoisin.


title: Emu Lehtinen

text: Lehtinen kävi koulunsa Herttoniemen kansakoulussa ja Kulosaaren yhteiskoulussa. Lempinimensä ”Emu” hän sai jo kouluaikoina: Koulussa oli luonnonhistorian luokassa taulu, johon merkittiin nähtyjä muuttolintuja, ja eräs kaveri kirjoitti sinne piloillaan ”emu”, ja saattoi sanoa: ”Näitsä, kun viime välitunnilla meni 20 emun aura pohjoiseen”, ja heitti näitä vitsejä joka päivä, ja jotenkin se nimi tarttui Lehtiseen.


title: Emu Lehtinen

text: Emusta tuli niin vakiintunut nimi, että ”meidän kaupassa alkuaikoina, kun työntekijöiden vaihtuvuus oli suurta, yksikin kaveri vastasi puhelimeen ja sanoi, että täällä pyydetään puhelimeen jotain Ilkka Lehtistä, tiedätsä kuka se on? – No, se on minä.”


title: Emu Lehtinen

text: Vuonna 1964 lukiolaisena Emu kiinnostui brittiläisestä ja anglo-amerikkalaisesta populaarimusiikista, ja yritti itsekin opetella pianon ja rumpujen soittoa, mutta päätyi ”penkkimuusikoksi”, eli kuunteli sujuvasti kaikkea musiikkia ja perehtyi alaan julkaisujen kautta.


title: Emu Lehtinen

text: Vuonna 1967 Emu innostui jazzista, ”samana vuonna, jolloin Helsingissä sai kuulla valtavan määrän aivan fantastisia konsertteja niin kuin Charles Lloydin kvartetti, Jimi Hendrix oli sellainen, joka avasi kaikki portit joka suuntaan, Miles Davisin kvintetti, Archie Shepp, nää oli kaikki samana vuonna”.


title: Emu Lehtinen

text: Ammatillisessa mielessä Emu oli kiinnostunut arkkitehtuurista, ja hän pääsi KK:n arkkitehtiosastolle töihin ja toimi siellä arkkitehtien apupiirtäjänä useita vuosia. Samoihin aikoihin hän pyrki kolme kertaa myös Teknilliseen korkeakouluun arkkitehtuuria opiskelemaan, mutta ei päässyt sisään.


title: Emu Lehtinen

text: Vuonna 1969 Emu kävi armeijan ja palasi sieltä töihin 1970 KK:n arkkitehtiosastolle, ja sai sieltä sen verran palkkaa, että saattoi ostaa levyjä. Hän olikin monien levykauppojen vakituinen asiakas, ja hän myös tilasi levyjä ulkomailta ja välitti niitä kavereilleen. Alkuvuodesta 1970 perustettiin Helsingin asematunneliin Tunnelin levy. Loppukesästä 1970 "Helsingin Sanomissa" oli ilmoitus, että Tunnelin levyyn haetaan myymälänhoitajaa, ja hän haki sinne ja pääsi töihin. Siellä tuli idea perustaa oma kauppa.


title: Emu Lehtinen

text: Tunnelin levy osti levyt levytukkuri Pertti Lehto, jolla oli maahantuontiliike Musica, ja usein Emu kirjoitti hänelle hankintalistat, ja Lehto oli se henkilö, joka ehdotti oman levykaupan perustamista. Tunnelin levyssä töissä ollut eräs Tiina Ruolanto, joka oli lähdössä sieltä pois, ja hänet pyydettiin mukaan. Lehdon kautta tiedettiin Digelius Electronics Finland –niminen firma ja sen nokkamies Erkki Kurenniemi, ja hänet pyydettiin myös mukaan, jolloin osakkaita oli neljä: Emu Lehtinen, Pertti Lehto, Tiina Ruolanto ja Erkki Kurenniemi. Nimeksi otettiin sama kuin Kurenniemen firmalla, eli Digelius, joka tulee sanoista "digital" ja "electronics" ja "Sibelius".


title: Emu Lehtinen

text: Myöhemmin Digelius Electronics meni konkurssiin, Tiina Ruolanto muutti Ruotsiin. Digelius Musiciin jäi kolme osakasta, kun Juhani ”Juntsa” Aalto osti puolet Digelius Musicista.


title: Emu Lehtinen

text: "Helsingin Sanomat" kirjoitti Emusta seuraavan:


title: Emu Lehtinen

text: Digelius ja Emu tulivat tunnetuksi erittäin hyvästä palvelusta. Vuonna 2015 eräänä päivänä eräs mies tuli ja jätti liikkeen lattialle kassillisen CD-levyjä jäämättä kuuntelemaan, mitä mieltä levykauppias asiasta oli. Siinä ei ollut kaupan myyntiin kelpaavaa oikeastaan mitään, mutta samana päivänä tuli kauppaan Lieksasta tiedustelu, että olisiko kaupassa mitään ranskalaisen Joe Dassinin levyä, ja sattumalta tuossa kassissa oli ollut Dassinin levy ja vieläpä sellainen, missä oli kysyjän 10-vuotiaan tyttären lempikappaleet. Lehtinen ilmoitti lähettävänsä sen ilmaiseksi kysyjälle Lieksaan, ja myöhemmin tuli sähköposti, jossa kerrottiin, että kysyjän lammastilan kevään ensimmäinen karitsa oli kiitoksena Lehtiselle saanut nimekseen ”Digelius”.


title: Emu Lehtinen

text: Emu oli ”intohimoinen lintuharrastaja”, ja hän oli Helsingin Seudun Lintutieteellisen Seuran Tringan aktiivijäseniä. Hän oli mm. perustamassa Tringan ylläpitämää Hangon lintuasemaa ja toimi sen asemanhoitajana vuosina 1979–1984. Emu oli myös mukana Tringan lintuasematoimikunnassa vuodesta 1981 lähtien ja toimi sen puheenjohtajana vuosina 1984–2017.


title: Emu Lehtinen

text: Lintuharrastus vei Emun usein ulkomaille, useimmin Intiaan, jossa hän vieraili 18 kertaa. Goa oli hänen suosikkipaikkansa siellä. Muuan matka vei Namibian Walvis Bayhin ja Kavangolle. Tunnistettuja lintujeja hänellä oli Suomesta 300–400, ja maailmasta kaikkiaan parituhatta, Intiastakin 830 lintulajia.Emu kuoli lokakuussa 2017 sairastettuaan puolisen viikkoa. Hänen viimeiseksi työpäiväkseen Digeliuksessa jäi keskiviikko 18.10.2017. Seuraavana päivänä hän hakeutui hengenahdistuksen vuoksi sairaalaan, ja perjantaina hän sai kuulla sairastavansa nopeasti etenevää leukemiaa, johon hän varhain sunnuntaiaamuna kuoli.


title: Zungeru

text: Zungeru on kaupunki Nigerin osavaltiossa, Nigeriassa. Se oli Britannian Pohjois-Nigerian protektoraatin pääkaupunkina vuodesta 1902 vuoteen 1916. Kaupunki sijaitsee Kadunajoen varrella.


title: Kirjallisuusvuosi 1967

text: Kirjallisuusvuosi 1967 käsittelee vuoden 1967 tärkeitä kirjallisuuden tapahtumia, uutisia ja julkistuksia.


title: Seven Kingsin rautatieasema

text: Seven Kingsin rautatieasema on rautatieasema Redbridgen kaupunkipiirissä Lontoossa. Se sijaitsee TfL Railin (tulevan Crossrailin) reitillä Ilfordin ja Goodmayesin asemien välillä, Oyster-vyöhykkeellä 4.


title: Seven Kingsin rautatieasema

text: Seven Kingsin asema avattiin 1. maaliskuuta 1899. Asemaa käytti noin 3,1 miljoonaa matkustajaa kaudella 2015–2016.


title: Goodmayesin rautatieasema

text: Goodmayesin rautatieasema on rautatieasema Redbridgen kaupunkipiirissä Lontoossa. Se sijaitsee TfL Railin (tulevan Crossrailin) reitillä Seven Kingsin ja Chadwell Heathin asemien välillä, Oyster-vyöhykkeellä 4.


title: Goodmayesin rautatieasema

text: Goodmayesin asema avattiin 8. helmikuuta 1901. Asemaa käytti noin 3,8 miljoonaa matkustajaa kaudella 2015–2016.


title: Kirjallisuusvuosi 1966

text: Kirjallisuusvuosi 1966 käsittelee vuoden 1966 tärkeitä kirjallisuuden tapahtumia, uutisia ja julkistuksia.


title: Leslie Quagraine

text: Leslie Quagraine (s. Lontoo) on Suomessa asuva brittiläissyntyinen kuvittaja, joka tunnetaan muun muassa "Helsingin Sanomien" juttujen yhteyteen tekemistään sadoista kuvituspiirroksista. Hän on tehnyt myös muun muassa kirjankansia ja -kuvituksia.


title: Leslie Quagraine

text: Lontoossa suomalaisen äidin pojaksi syntynyt Quagraine on toiminut kuvittajana Suomessa 1970-luvulta alkaen. Tuusulan Ruotsinkylässä asuva Quagraine on innokas ilmailuhistorian harrastaja ja perusti vuonna 2015 aiheeseen keskittyvän lehden nimeltä "Old Aeroplanes".


title: Chadwell Heathin rautatieasema

text: Chadwell Heathin rautatieasema on rautatieasema Redbridgen kaupunkipiirissä Lontoossa. Se sijaitsee TfL Railin (tulevan Crossrailin) reitillä Goodmayesin ja Romfordin asemien välillä, Oyster-vyöhykkeellä 5.


title: Chadwell Heathin rautatieasema

text: Chadwell Heathin asema avattiin 11. tammikuuta 1864. Se sai uudeksi nimekseen Chadwell Heath for Becontree vuonna 1927, mutta tarkenne poistui myöhemmin käytöstä ja nimi palasi entiselleen. Asemaa käytti noin 3,7 miljoonaa matkustajaa kaudella 2015–2016.


title: 1,5-pentaanidioli

text: 1,5-pentaanidioli (CHO) on dioleihin eli kahdenarvoisiin alkoholeihin kuuluva orgaaninen yhdiste. Yhdistettä käytetään muun muassa polymeerien, muovinpehmentimien ja muiden kemikaalien valmistukseen.


title: 1,5-pentaanidioli

text: Huoneenlämpötilassa 1,5-pentaanidioli on väritöntä ja siirappimaista nestettä. Yhdiste liukenee erittäin hyvin veteen ja etanoliin, asetoniin ja etyyliasetaattiin. Poolittomiin orgaanisiin liuottimiin se liukenee niukemmin.


title: 1,5-pentaanidioli

text: 1,5-pentaanidiolia voidaan valmistaa pelkistämällä glutaarihappoa tai sen estereitä esimerkiksi dimetyyliglutaraattia vedyttämällä. Yhä suurempi osa valmistetaan kuitenkin vedyttämällä tetrahydrofurfuryylialkoholia. Tässä reaktiossa katalyyttinä käytetään kuparikromiittikatalyyttejä tai piidioksidiin sidottua rodiumia ja reniumia.


title: 1,5-pentaanidioli

text: 1,5-pentaanidiolia käytetään monomeerina polyesterien ja polyuretaanien valmistuksessa. Yhdiste lisää tuotteen joustavuutta ja alentaa polymeerin lasisiirtymäpistettä. Yhdisteestä valmistettavia estereitä käytetään muovinpehmentiminä muun muassa selluloosapohjaisissa tuotteissa. Muita 1,5-pentaanidiolista valmistettavia aineita ovat hydrauliset nesteet, emulgointiaineet, väriaineet, lääkkeet ja useat heterosykliset yhdisteet.


title: Jacob Barnett

text: Jacob L. Barnett (s. 26. toukokuuta 1998, Indianapolis, USA) on jatko-opiskelija ja opiskelee teoreettisen fysiikan instituutissa (Perimeter Institute for Theoretical Physics) Waterloossa Kanadassa. Häntä pidetään ihmelapsena, ja hänen mitattu älykkyysosamääränsä on 170. Hän pääsi 10-vuotiaana opiskelemaan Indiana University -yliopistoon. 13-vuotiaana hän julkaisi ensimmäisen tutkimuksensa ja on nuorin astrofysiikan tutkimuksen tehnyt.


title: Jacob Barnett

text: Barnett on muun muassa keksinyt oman versionsa suhteellisuusteoriasta, ja on opiskellut differentiaali- ja integraalilaskentaa, algebraa, geometriaa ja trigonometriaa.


title: Jacob Barnett

text: Hänen äitinsä Kristine Barnettin kirjoittamassa elämäkerrassa kerrotaan, että Jacob Barnettille oli kaksivuotiaana diagnosoitu autismi. Barnett ei käynyt tavallista koulua, vaan hänen vanhempansa opettivat häntä. Asiantuntijat ja lääkärit ennustivat, että Barnettin tulevaisuus olisi hyvin synkkä, ja kysyttiin, oppisiko hän koskaan huolehtimaan itsestään, suorittamaan jokapäiväisiä tehtäviä tai edes lukemaan.


title: Jacob Barnett

text:
10-vuotiaana Barnett hyväksyttiin yliopistoon opiskelemaan.
Vuonna 2015 julkaistussa tutkimuksessaan Jacob Barnett ja Lee Smolin osoittavat, että hamiltonialaisessa näkemyksessä kvanttigravitaatioon on ongelma. Barnett oli tuolloin 13-vuotias ja on näin ollen nuorin astrofysiikan tutkimuksen julkaissut. Barnett on sittemmin tehnyt muitakin tutkimuksia kvanttimekaniikkaan liittyen.


title: Jacob Barnett

text: Hän on kehittänyt myös omia teorioita. Eräs hänen teorioistaan on, että universumi ei ole litteä, kuten on oletettu, vaan kaarevan muotoinen.


title: Jacob Barnett

text: Barnett kertoi "Forget What You Know" Ted Talk -puheessaan vuonna 2012 siitä, miksi jokaisen tulisi ajatella asioita omalla luovalla tavallaan, eikä hyväksyä koulussa opetettua tietoa itsestään selvyyksinä pidettyinä asioina. Vuonna 2015 "Be Original Already" The Igniste Conference -puheessaan hän kertoi jokaisen omien ideoiden merkityksestä. Hän käytti esimerkkinä fysiikkaa ja kvanttifysiikkaa ja niiden historiaa.


title: Jacob Barnett

text: Barnett aloitti vuonna 2013 teoreettisen fysiikan opinnot Perimeter Institute for Theoretical Physics'issä, Kanadan Waterloossa. Tämän oppilaitoksen tarkoituksena on tuottaa korkeasti koulutettuja ja erittäin motivoituneita jatko-opiskelijoita teoreettinen fysiikan edelläkävijöiksi. Hän suoritti siellä maisterin tutkinnon yhdessä vuodessa ja valmistui vuonna 2014. Hän oli tuolloin 15-vuotias ja nuorin, joka koskaan oli suorittanut kyseisen tutkinnon. Sen jälkeen hän on jatkanut opintojaan samassa instituutissa.


title: Eidsfossin kirkko

text: Eidsfossin kirkko on kirkko Norjassa Vestfoldin läänissä Hofin kunnassa.


title: Eidsfossin kirkko

text: Kirkon on suunnitellut Holger Sinding-Larsen ja se on valmistunut vuonna 1904. Ulkoa katsottuna se on muodoltaan ristikirkko, mutta sisäosa on muodoltaan pitkäkirkko, jossa on pieni kuori. Alttarin molemmilla puolilla on ovet, mikä on tavallinen ratkaisu monissa tuon ajan kirkoissa. Alttaritaulun on maalannut Elna Schwartz ja se esittää Jeesusta Getsemanessa, mikä oli yleinen kuva-aihe tuohon aikaan. Kirkossa on 200 istumapaikkaa.


title: Anthony Powell (kirjailija)

text: Anthony Dymoke Powell [ˈpoʊəl] CH CBE (21. joulukuuta 1905 Lontoo – 28. maaliskuuta 2000 Chantry, Somerset) oli englantilainen kirjailija, joka tunnetaan parhaiten 12-osaisesta romaanisarjastaan "Tanssi ajan pyörteissä" (A Dance to the Music of Time). Siitä on suomennettu neljä ensimmäistä osaa: "Kasvatuksen nimissä" (A question of upbringing; 1952, Otava 1982), "Ostajan markkinat" (A Buyer’s Market; 1955, Otava 1986), "Hyväksyjien maailma" (The Acceptance World; 1955, Otava 1988) ja "Lady Mollyn vieraat" (At Lady Molly’s; 1957, Otava 1991).


title: Anthony Powell (kirjailija)

text: Powellia pidetään yhtenä ”mennyttä maailmaa” kuvanneen brittikirjailijasukupolven jäsenenä yhdessä Graham Greenen, George Orwellin ja Evelyn Waugh’n kanssa. "Tanssi ajan pyörteissä" -teossarja ulottuu ensimmäisen maailmansodan lopulta 1970-luvulle asti ja kertoo etupäässä brittiläisestä yläluokasta ja boheemista sivistyneistöstä. Tarinan kertojana toimii kirjailijaa itseään muistuttava hahmo Nicholas Jenkins. Yhdessä Nigel Whitemoren kanssa Powell sovitti teossarjan vuonna 1997 ensiesitetyksi television minisarjaksi.


title: Anthony Powell (kirjailija)

text: Anthony Powell syntyi Lontoossa joulukuussa 1905 upseeriperheeseen. Työkomennukset veivät isää ympäri maailman, ja Etonissa ja Oxfordin yliopistossa opiskellut Anthony-poika vieraili lomilla usein isänsä luona, myös Helsingissä ja Viipurissa. Duckworth-kustantamon palveluksessa Powell tutustui muun muassa George Orwelliin, John Galsworthyyn, Evelyn Waugh’hon ja W. Somerset Maughamiin.


title: Anthony Powell (kirjailija)

text: Powellin esikoisteos "Afternoon Men" ilmestyi 1931. Kokeiltuaan heikolla menestyksellä elokuvakäsikirjoittajan työtä 1930-luvun puolenvälin Hollywoodissa Powell päätti keskittyä proosaan. 1930-luvulla ilmestyi neljä muutakin romaania, mutta parhaiten Powell tunnetaan toisen maailmansodan jälkeisistä teoksistaan.


title: Anthony Powell (kirjailija)

text: 1970- ja 1980-luvulla Powell kirjoitti neliosaisen muistelmateoksen "To Keep the Ball Rolling". Hänen viimeiseksi romaanikseen jäi "The Fisher King" (1986), jonka jälkeen hän julkaisi vielä päiväkirjatekstejään.


title: Helsingin Väestönsuojelumuseo

text: Helsingin Väestönsuojelumuseo on Helsingin kaupungin pelastuslaitoksen museo. Museo esittelee väestönsuojelun historiaa ja nykypäivää. Kruununhaassa sijaitseva museo on rakennettu toisen maailmansodan aikaiseen väestönsuojaan. Näyttelytiloissa on mm. jatkosodan aikainen koti ja väestönsojelualan esineistöä. Helsingin väestönsuojeluyhdistys ry vastaa museon ylläpidosta ja järjestää museossa vieraileville yhdistyksille, ryhmille ja koululuokille tilauksesta myös turvallisuuskoulutusta.


title: Teatteri Quo Vadis

text: Teatteri Quo Vadis on vuonna 1985 perustettu, monessa yhteydessä palkittu ammattiteatteri. Perustamisestaan lähtien Quo Vadis on tuottanut Suomessa ja ulkomailla yli 50 produktiota kuten; draama-, tanssi-, luento-, musiikki-, ja lastenesityksiä. Produktioihin lukeutuu myös runoutta ja tarinateatteria. Quo Vadis on julkaissut myös videoita ja kirjallisia julkaisuja.


title: Teatteri Quo Vadis

text: Jo perustamisestaan lähtien Quo Vadis on toiminut kiertävänä teatterina, ilman vakituista esitystilaa. Teatterilla on useita eurooppalaisia teattereita yhteistyökumppaneina ja tekee paljon esityksiä myös ulkomailla. Näytöksiä on tehty mm. Ranskassa, Espanjassa, Saksassa, Venäjällä, Ruotsissa ja Puolassa.


title: Teatteri Quo Vadis

text:
Toimintamallissa Quo Vadis luo ajallisesti pitkiä kaaria, joissa esittäminen ja jatkokehittely vuorottelevat. Tuotantotapa mahdollistaa tutkivan teatterin, jossa esitys itsessään tutkii ja kasvattaa ymmärrystä esityksellisin keinoin.
Kiertävän luonteensa takia Quo Vadis on esiintynyt useilla näyttämöillä, ulkotiloissa, festivaaleilla, teatterijurtassa, veneessä ja yksityisasunnoissa.


title: Bridgetownin synagoga

text: Bridgetownin synagoga on Barbadoksen ainoa synagoga. Siihen kuuluu mikvah-allas, joka on läntisen pallonpuoliskon ainoa. Alkuperäinen synagoga tuhoutui hurrikaanissa vuonna 1831. Uudelleen rakennetussa synagogassa on piirteitä goottilaisesta renessanssista, juutalaisesta ja barbadoslaisesta arkkitehtuurista.


title: Kilpikierrot

text: Kilpikierrot ("Menispermum") on kilpikiertokasvien (Menispermaceae) heimoon kuuluva kasvisuku. Sukuun kuuluu ainakin kaksi lajia, joiden lisäksi sukuun on kuvattu noin parikymmentä muutakin lajia, mutta näiden taksonominen asema on toistaiseksi epäselvä.


title: Kilpikierrot

text: Aasiankilpikiertoa ("Menispermum dauricum") ja kanadankilpikiertoa ("Menispermum canadense") käytetään köynnöstävinä koristekasveina eri puolilla maailmaa.


title: Sanfrid Takala

text: "Sanfrid" Martin Takala, (1883, Ylihärmä – 1945), oli suomalainen laulaja ja viulisti. Takala teki kuusi levytystä vuonna 1912 omalla viulunsäestyksellä. Hän oli Matti Edvard Takalan velimies.


title: Milan Melindo

text: Milan Melindo (s.29. helmikuuta 1988) on filippiiniläinen alemman kärpässarjan nyrkkeilijä ja hallitseva IBF liiton maailmanmestari painoluokassaan.


title: Milan Melindo

text: Melindo aloitti ammattinyrkkeilyuran 17-vuotiaana vuonna 2005. Voitettuaan 29 ensimmäistä ottelua Melindo pääsi haastamaan kärpässarjan mestari Juan Francisco Estradan mutta hävisi ottelun kaikin tuomariäänin kaksitoistaeräisen ottelun päätteeksi. Vuonna 2015 Melindo kohtasi Javier Mendozan IBF liiton mestaruusottelussa mutta hävisi teknisellä päätöksellä kuudennen erän jälkeen haavojen vuoksi. Melindolta myös vähennettiin piste viidennessä erässä vyön alle lyömisestä. Vuonna 2016 Melindo kohtasi Maximino Floresin voittaen ottelun seitsemännessä erässä tuomarin keskeyttäessä ottelun vahingossa tapahtuneen päiden yhteentörmäyksen vuoksi. Melindo voitti väliaikaisen IBF liiton mestaruuden voittamalla Teeraphong Utaidan kaksitoistaeräisen ottelun päätteeksi yksimielisesti tuomariäänillä. Melindo virallisti mestaruuden voittamalla Akira Yaegashin ensimmäisen erän tyrmäysvoitolla. Melindo on puolustanut mestaruutta kerran voittaen Hekkie Budlerin kaksitoistaeräisen ottelun päätteeksi hajaäänituomiolla.


title: Milan Melindo

text: | Boxrec.com


title: Pokémon Ultra Sun ja Ultra Moon

text: Pokemon Ultra Sun ja Ultra Moon on vuoden 2017 marraskuussa tullut Pokèmon -peli. Pelien kansissa näkyy pokemonit Solgaleo ja Lunala, jotka ovat yhdistyneet Necrozma-pokemonin kanssa.


title: Pokémon Ultra Sun ja Ultra Moon

text: Lisäyksiä Sun ja Moon peleihin on muun muassa uusia alueita, mahdollisuus palata Ultra Spaceen, eroava juoni, uusi kuvaustoiminto, ja liikkuvia pokemoneja taisteluiden ulkopuolella.


title: Välinehuoltaja

text: Välinehuoltaja on vastuussa sairaanhoidossa tarvittavien välineiden ja laitteiden käyttövalmiudesta: hän pesee ja desinfioi ne sekä varmistaa niiden toimivuuden.


title: Välinehuoltaja

text: Välinehuoltaja työskentelee esimerkiksi sairaalan tai terveyskeskuksen välinehuoltokeskuksessa, leikkaussalissa tai laboratoriossa.


title: Välinehuoltaja

text: Välinehuoltajan ammattitutkinnon ja erikoisammattitutkinnon voi suorittaa toisella asteella näyttötutkintona.


title: Chamissepensas

text: Chamissepensas ("Adenostoma fasciculatum") on ruusukasvien (Rosaceae) heimoon kuuluva kasvilaji. Se on välimerellisessä ilmastossa kasvava pensas, jota kasvaa alkuperäisenä Kaliforniassa sekä paikoin myös muualla Yhdysvaltojen länsiosissa.


title: Chamissepensas

text: Chamissepensas kasvaa rinteillä ja sitä tavataan merenpinnan tasosta aina lähes 2400 m:n korkeuteen saakka. Chamissepensas menestyy neutraalissa sekä hieman happamassa että emäksisessä maaperässä.


title: Chamissepensas

text: Chamissepensas on kaksikotinen kasvi ja sitä pölyttävät mehiläiset. Se kukkii kesä–elokuussa.


title: Ártan arkeologinen museo

text: Ártan arkeologinen museo () on arkeologinen museo Ártan kaupungissa Kreikassa. Se esittelee kaupungin paikalla sijainneen antiikin aikaisen Ambrakian kaupungin sekä sen lähiympäristön esinelöytöjä.


title: Ártan arkeologinen museo

text: Museo on perustettu vuonna 1973. Se toimi alun perin kaupungin Panagía Parigorítissan kirkon yhteydessä olleessa bysanttilaisaikaisessa ruokasalissa ("trapeza") 1200-luvulta. Se kävi pieneksi löytöjen määrän kasvaessa. Vuodesta 2006 museo toimii uudessa museorakennuksessa, jonka rakentaminen alkoi vuonna 1999. Museorakennus sijaitsee kaupungin lounaislaidalla lähellä Árachthos-jokea. Rakennuksen pinta-ala on neliömetriä ja sen näyttelytilojen pinta-ala noin 500 neliömetriä. Museoon kuuluu myös muun muassa esineiden kunnostus- ja säilytystiloja.


title: Ártan arkeologinen museo

text: Museon kokoelmiin kuuluu esineitä eri puolilta Ártaa ja sen ympäristöä. Löydöt ajoittuvat paleoliittiselta kaudelta roomalaiselle kaudelle. Erityisesti museo esittelee antiikin Ambrakian kaupungin kehitystä sen perustamisesta tuhoon kaupungin pyhäköistä, teattereista ja muista rakennuksista sekä haudoista tehtyjen löytöjen kautta. Museoesineisiin kuuluu muun muassa veistoksia ja pienoispatsaita, keramiikkaa, pronssiesineitä, hautakiviä, rahoja sekä piirtokirjoituksia.


title: Ártan arkeologinen museo

text: Merkittävimpiä esineitä ovat muun muassa Damonin Aleksioksen pojan hautakivi 200- tai 100-luvulta eaa.; nymfien, Hermeen ja Panin pyhäkkönä toimineesta Koudounótrypan luolasta löydetyt pienoispatsaat ja reliefit; Apollon Pythios Soterin temppelin raunioista löydetty piirtokirjoitus, joka määrittelee Ambrakian ja Kharadroksen rajat noin vuodelta 167 eaa.; sekä Afroditeen pienoispatsas 100-luvulta eaa.


title: Rautaispensaat

text: Rautaispensaat ("Cercocarpus") on ruusukasvien (Rosaceae) heimoon kuuluva kasvisuku. Sukuun kuuluu ainakin viisi lajia, joiden lisäksi sukuun on kuvattu 30 muutakin lajia, mutta näiden taksonominen asema on toistaiseksi epäselvä.


title: Amfípolin arkeologinen museo

text: Amfípolin arkeologinen museo (myös "Amfipoliin arkeologinen museo", ) on arkeologinen museo Amfípolin kylässä Kreikassa. Se esittelee läheiseltä antiikin Amfipoliin kaupungin arkeologiselta alueelta sekä lähiseudulta löydettyä pääosin antiikin aikaista esineistöä.


title: Amfípolin arkeologinen museo

text: Museon perustamista ajoi Amfipoliin kaivauksia suorittanut Dimítrios Lazarídis. Museon rakentaminen alkoi vuonna 1976 ja museorakennus otettiin käyttöön vuonna 1995. Museorakennus sijaitsee Amfípolin kylän itälaidalla vajaan kilometrin Amfipoliin arkeologisesta alueesta pohjoiseen.


title: Amfípolin arkeologinen museo

text: Museon kokoelmat on järjestetty sekä kronologisesti että teemoittain. Kokoelmiin kuuluu löytöjä esihistorialliselta ajalta bysanttilaiselle ajalle saakka. Esineisiin lukeutuu muun muassa löytöjä keskiseltä neoliittiselta kaudelta varhaiselle rautakaudelle (n. 5000–750 eaa.); löytöjä arkaaiselta kaudelta alueen kreikkalaisten siirtokuntien perustamisen ajalta (n. 700–500-luvut eaa.) muun muassa hautausmailta; klassisen ja hellenistisen kauden löytöjä kaupungin kukoistuskaudelta, mukaan lukien esineet kaupungin pyhäköistä, gymnasionista, työpajoista ja haudoista; roomalaisen kauden löytöjä muun muassa yksityistaloista; sekä varhaiskristillisen ja bysanttilaisen ajan löytöjä alueen basilikoista ja muista kirkoista. Museoesineisiin lukeutuu muun muassa keramiikkaa, veistoksia, figuriineja, aseita, koruja, rahoja, hautakiviä ja lattiamosaiikkeja.


title: Ville Hirvonen

text: Ville Hirvonen (s. 7. tammikuuta 1980 Tampere) on suomalainen entinen jääkiekkoilija. Hän oli pelipaikaltaan keskushyökkääjä, mutta osasi pelata myös laidassa. Hirvonen pelasi urallaan SM-liigassa yhteensä 235 runkosarjaottelua tehopistein 24+52=76 sekä kolme playoff-ottelua tehden yhden syöttöpisteen. Hän keräsi yhteensä 196 jäähyminuuttia. Hirvonen pelasi urallaan myös Ruotsissa ja Tanskassa.


title: Ville Hirvonen

text: Hirvonen on Tampereen Ilveksen kasvatti. Hän voitti seurassa kauden 1996–1997 päätteeksi B-nuorten SM-pronssia ja kauden 1998–1999 päätteeksi A-nuorten SM-hopeaa. Jälkimmäisenä mainitulla kaudella Hirvonen oli joukkueensa paras pistemies ja syöttäjä tehoilla 8+23=31. Kaudeksi 1999–2000 hän siirtyi I-divisioonajoukkue TuToon, jossa ensimmäinen kausi miesten peleissä toi 43 runkosarjaottelussa tehot 8+12=20 ja kuudessa playoff-ottelussa tehot 1+3=4. Hirvonen jakoi pudotuspeleissä joukkueen sisäisen tehotilaston voiton Santeri Kilkin ja Arto Ryömän kanssa lukemalla +4. Kaudella 2000–2001 hän jatkoi uraansa I-divisioonan tilalle perustetussa Mestiksessä Kokkolan Hermeksen joukkueessa. Hirvonen oli pudotuspeleissä joukkueen paras maalintekijä Juho Luoman kanssa viidellä osumallaan. Hän voitti kauden päätteeksi Mestis-pronssia.


title: Ville Hirvonen

text: Kaudeksi 2001–2002 Hirvonen palasi try-outin kautta kasvattajaseuransa Tampereen Ilveksen SM-liigajoukkueeseen. Joukkueen valmennustiimiin kuului häntä edellisellä kaudella Hermeksessä valmentanut Juha Pajuoja. Hirvonen pelasi pääasiassa Ilveksen kolmosketjun keskellä, mutta ajoittain myös laidassa. Loppukaudella hän pelasi lähinnä nelosketjun keskellä. Hirvosen tulokaskausi toi 55 runkosarjaottelussa tehot 3+8=11 ja kolmessa playoff-ottelussa yhden syöttöpisteen. Myös kaudeksi 2002–2003 hän haki Ilvekseen pelipaikkaa try-outin kautta. Hirvonen sai elokuussa vuoden mittaisen jatkosopimuksen. Hän pelasi kautensa pääasiassa joukkueen kolmossentterinä laidoillaan Timo Peltomaa ja Marko Luomala. Hirvonen teki runkosarjassa 15 tehopistettä.


title: Ville Hirvonen

text: Hirvonen siirtyi kaudeksi 2003–2004 1+1-vuotisella ja syyskuun 2003 loppuun asti ulottuvan try-outin sisältäneellä sopimuksella Pelicansiin. Hän sai jatkosopimuksen jo elokuussa yli kuukautta ennen koejaksonsa päättymistä. Hirvonen nousi kauden edetessä aina Pelicansin ykkössentteriksi asti. Hän teki SM-liigan yhden kauden piste-ennätyksensä tehoilla 7+19=26, joilla Hirvonen oli runkosarjassa viimeiseksi jääneen Pelicansin paras syöttäjä ja toiseksi paras pistemies Jari Kauppilan jälkeen. Alkukaudella 2004–2005 hän oli joukkueen tehokkaimpia pelaajia ja kantoi Veikkauksen kultaistä kypärää, kunnes Hirvonen joutui loukkaantumisen vuoksi hetkeksi, eikä kuntouduttuaan palannut enää alkukauden tasolleen. Hän teki kauden 17 tehopisteestään 11 kauden 19 ensimmäisessä ottelussaan.


title: Ville Hirvonen

text: Kaudeksi 2005–2006 Hirvonen siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Växjö Lakers HC:hen. Hän oli joukkueen kolmanneksi paras maalintekijä ja neljänneksi paras pistemies tehoilla 12+19=31. Kaudeksi 2006–2007 Hirvonen palasi SM-liigaan ja siirtyi vuoden mittaisella sopimuksella Porin Ässien riveihin. Joukkuetta valmensi hänelle Hermeksestä ja Ilveksestä tuttu Juha Pajuoja. Hirvonen hankittiin suoraan Ässien kakkossentterin rooliin, mutta hän osoittautui kuitenkin pettymykseksi. Hirvonen putosi kauden edetessä nelosketjuun ja teki 21 ottelussa vain tehot 4+3=7. Hänen sopimuksensa purettiin marraskuussa 2006, jolloin Hirvonen palasi loppukaudeksi edelliseen seuraansa Växjö Lakersiin.


title: Ville Hirvonen

text: Hirvonen siirtyi kaudeksi 2007–2008 Tanskan AL-Bank Ligaenin Totempo HVIK:hon. Hän oli joukkueen kolmanneksi paras pistemies tehoilla 12+32=44. Pudotuspeleissä Hirvonen oli Totempon paras pistemies ja syöttäjä tehoilla 2+5=7. Hän lopetti pelaajauransa 28-vuotiaana kevääseen 2008.


title: Ville Hirvonen

text: Hirvonen pelasi alle 18-vuotiaiden EM-kilpailuissa vuonna 1998, jolloin hän voitti hopeaa.


title: Ville Hirvonen

text: Hirvosen isoveli Sami toimii Saimaan Pallon SM-liigajoukkueen apuvalmentajana. Hän on aiemmin toiminut myös Tapparan SM-liigajoukkueen päävalmentajana vuosina 2011–2012. Nuorempi isoveli Tomi Hirvonen pelasi omalla urallaan yli 400 SM-liigaottelua. Veljesten isä Simo Hirvonen kuului aiemmin Liiga-Ilveksen hallitukseen.


title: Always Ascending

text: Always Ascending on skotlantilaisen rockyhtye Franz Ferdinandin viides studioalbumi, ja se julkaistiin 9. helmikuuta 2018. Albumin on tuottanut muun muassa Beastie Boysin ja Phoenixin kanssa työskennellyt Philippe Zdar. "Always Ascending" on yhtyeen ensimmäinen albumi sitten vuoden 2013 "Right Thoughts, Right Words, Right Actionin" ja ensimmäinen, jossa soittaa uusi jäsen, kosketinsoittaja Julian Corrie. Pitkäaikainen kitaristi Nick McCarthy jätti yhtyeen vuonna 2016 ja hänen tilalleen otettiin kiertuejäseneksi lisäksi kitaristi Dino Bardot.


title: Always Ascending

text: Albumin nimikkokappale ”Always Ascending” julkaistiin 25. lokakuuta 2017 ja sen musiikkivideo 4. joulukuuta. Toinen single ”Feel the Love Go” julkaistiin musiikkivideon kanssa 8. tammikuuta 2018 ja kolmas single ”Lazy Boy” 25. tammikuuta.


title: Always Ascending

text: "Always Ascending" debytoi kotimaassaan Britannian albumilistan sijalla 6. ja oli listalla kaksi viikkoa. Sen kaupallinen menestys oli kuitenkin aiempia albumeita heikompaa, eikä se edellisistä poiketen yltänyt esimerkiksi Suomen virallisella listalla 50 myydyimmän joukkoon.


title: Always Ascending

text: Franz Ferdinand ryhtyi neljännen studioalbuminsa, elokuussa 2013 julkaistun "Right Thoughts, Right Words, Right Actionin" jälkeen yhteistyöhön yhdysvaltalaisen Sparks-yhtyeen kanssa. Vuonna 2015 ne julkaisivat yhteistyöalbumin "FFS" ja olivat lyhyellä kiertueella.


title: Always Ascending

text: Heinäkuussa 2016 ilmoitettiin Franz Ferdinandin alkuperäisjäsenen, kitaristi Nick McCarthyn jäävän pois seuraavalta albumilta viettääkseen enemmän aikaa perheensä kanssa. Toukokuussa 2017 ilmoitettiin kahden uuden jäsenen, Dino Bardotin ja Julian Corrien liittyvän yhtyeeseen korvaamaan McCarthyn.


title: Always Ascending

text: Albumi äänitettiin RAK Studios -studiolla Lontoossa ja Motorbass-studiolla Pariisissa. Yhtye työskenteli tuottaja Philippe Zdarin kanssa, joka tunnetaan muun muassa ranskalaisesta popyhtye Cassiuksesta.


title: Always Ascending

text: "Always Ascending" sisältää Franz Ferdinandin aiempaan tuotantoon verrattuna enemmän vaikutteita diskomusiikista ja synthpopista. Albumia on myös kuvailtu aiempia funkimmaksi. Kappaleiden kirjoittamisesta vastasi ensimmäistä kertaa koko yhtye, kun aiemmin kappaleet olivat pääosin Alex Kapranosin ja Nick McCarthyn tekemiä.


title: Always Ascending

text: Kaksi päivää ennen albumin julkistamista, 23. lokakuuta 2017 yhtye jakoi Facebookissa, Twitterissä ja Instagramissa kymmenen sekunnin pätkän uudesta kappaleesta ”Always Ascending”. 25. lokakuuta kappale julkaistiin singlenä, ja samalla ilmoitettiin tulevan albumin nimi, kansikuva, kappaleet ja julkaisupäivämäärä. Albumia seuraavan kiertueen päivämäärät ilmoitettiin myös samana päivänä. Maailmankiertue alkoi 4. joulukuuta 2017 Seattlesta, Yhdysvalloista.


title: Always Ascending

text: "Always Ascending" julkaistiin 9. helmikuuta 2018 levy-yhtiö Domino Recordsin kautta. Se tuli saataville digitaalisena latauksena, suoratoistopalveluissa, 12 tuuman vinyylilevynä, CD-levynä ja C-kasettina.


title: Always Ascending

text: "Always Ascending" sai kriitikoilta pääosin positiivisen vastaanoton. Se on saavuttanut Metacritic-sivustolla 72/100 pistettä, jotka perustuvat 27 arvosteluun. Monet lehdet kehuivat albumin uutta, kokeellisempaa tyylisuuntaa.


title: Always Ascending

text: Suomalaisen Desibeli.net -sivuston Mika Roth antoi albumille neljä tähteä viidestä ja kehui etenkin albumin puolivälin kappaleita ”The Academy Award” ja ”Lois Lane”. Brittiläisen "NME:n" Andrew Trendell antoi sille myös neljä tähteä viidestä ja sanoi Franz Ferdinandin olevan ”uudestisyntynyt”.


title: Always Ascending

text: Albumin kappalelista julkistettiin lokakuussa 2017. Kaikki kappaleet on kirjoittaneet Alex Kapranos, Paul Thomson, Bob Hardy ja Julian Corrie. Kaikki kappaleet on tuottanut Philippe Zdar.


title: Always Ascending

text: Japanin julkaisun lisäkappale ”Demagogue” julkaistiin alun perin osana "30 Days, 50 Songs" -kampanjaa syksyllä 2016.


title: Always Ascending

text: Listasijoitusten lähde:


title: Hakumäki (Hämeenlinna)

text: Hakumäki on Hämeenlinnan 38. kaupunginosa. Alue sijaitsee noin kuusi kilometriä keskustasta kaakkoon Katumajärven rannalla. Hakumäessä sijaitsee nykyisin hotellikäytössä oleva kartano Vanajanlinna sekä sen yhteyteen perustettu golfkenttä Linna Golf. Lisäksi kaupunginosassa sijaitsevat uusi Äikäälän asuinalue, kaupungin omistama ja vuokraama vapaa-aikarakennus Kipinäniemessä sekä uimaranta. Muilta osin alueella on vähäistä asutusta, metsää ja peltoa. Hakumäki rajoittuu Mäskälän, Kappolan ja Harvialan kaupunginosiin sekä Janakkalan kuntaan.


title: Arviomies

text: Arviomies ("The Adjuster") on Atom Egoyanin käsikirjoittama ja ohjaama kanadalainen draamaelokuva vuodelta 1991. Se on esitetty Yle TV1 -kanavalla 6. huhtikuuta 1997.


title: Arviomies

text: Vieraantuneisuutta tutkivassa elokuvassa naimisissa oleva vakuutusyhtiön tarkastaja (Elias Koteas) tutkii tulipalotapauksia ja auttaa niiden uhreiksi joutuneita yksinäisiä naisia. Hänen vaimonsa (Arsinèe Khanjian) toimii pornofilmien sensorina.


title: Arviomies

text: "The New York Timesin" kriitikot valitsivat "Arviomiehen" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Max-Schmeling-Halle

text: Max-Schmeling-Halle on Berliinissä sijaitseva monitoimiareena. Se rakennettiin kun Berliini haki vuoden 2000 kesäolympialaisia, jotka sitten kuitenkin pidettiin Sydneyssä. Areena on nimetty saksalaisen nyrkkeilijän Max Schmelingin mukaan. Areenaa käyttävät kotikenttänään käsipalloseura Füchse Berlin sekä lentopalloseura BR Volleys. Urheilukilpailujen lisäksi siellä järjestetään myös konsertteja ja muita suuria yleisötapahtumia.


Euroopan unionin lainvalvontakoulutusvirasto (CEPOL, tunnettiin aiemmin nimellä "Euroopan poliisiakatemia") on vuonna 2005 perustettu, Unkarin Budapestissä toimiva EU:n erillisvirasto. Se pyrkii koulutuksella edistämään eurooppalaista ja kansainvälistä lainvalvontayhteistyötä. Viraston palveluksessa on noin 60 ihmistä.


title: Ruutupirkko

text: Ruutupirkko ("Propylea quatuordecimpunctata") on leppäkerttujen heimoon kuuluva hyönteislaji. Se on noin 3,5–4,5 mm kokoinen ja sen etuselkä on keltainen, mustakirjauksinen. Ruutupirkon peitinsiivissä on keltaisella pohjalla enemmän tai vähemmän ruutumaisia, osin yhteensulautuneita kuvioita. Laji on yleinen Etelä- ja Keski-Suomessa, mutta levinnyt Oulun korkeudelle asti.


title: Ruutupirkko

text: Ruutupirkko elelee ruohikossa ja sitä ahdistettaessa se voi tirskauttaa oranssin väristä nestettä ruumiin jaokkeistaan. Ruutupirkon aikuiset ilmestyvät keväällä ja toukkia näkee keskikesällä. Syksyllä aikuiset ruutupirkot hakeutuvat talvehtimispaikkoihin.


title: Ruutupirkko

text: Ruutupirkko on peto ja sitä voidaan käyttää tuholaisten biologisessa torjunnassa, sillä se syö erityisesti kirvoja (Aphididae) ja kemppejä (Psylloidea).


title: Euroopan tasa-arvoinstituutti

text:
Euroopan tasa-arvoinstituutti (, EIGE) on vuonna 2010 perustettu, Vilnassa Liettuassa toimiva EU:n erillisvirasto. Se hankkii ja jakaa tutkimustietoa sukupuolten tasa-arvosta. EIGE pyrkii edistämään naisten ja miesten yhtäläisiä mahdollisuuksia
niin Euroopassa kuin sen ulkopuolellakin. Viraston palveluksessa on noin 50 ihmistä.